Instruktøren Ridley Scott, der snart er aktuel med Sci-Fi-filmen Prometheus, afslører nu detaljer til opfølgeren af Sci-Fi-klassikeren Blade Runner.\nRidley Scott er så småt gået i gang med opfølgeren til en den klassiske science-fiction film Blade Runner fra 1982 Fold sammen\nLørdag d. 19. maj 2012, kl. 13.39\nOm en måneds tid kan Blade Runner - en af filmhistoriens mest elskede Science Fiction-film - fejre 30 års jubilæum, og nu afslører Ridley Scott detaljer om opfølgeren. Den oprindelige Blade Runner-film fandt sted i en dystopisk fremtidsversion af Los Angeles i 2019, og baserede sig på Philip K. Dicks roman "Do androids dream of electric sheep?". I filmen producerer firmaet Tyrell ”supermennesker”, kaldet replicants, der arbejder som slaver for menneskene i rumkolonierne. Da en gruppe replicants gør oprør og flygter til jorden, bliver det Rick Deckards (Harrison Ford) opgave at dræbe dem. Filmens slutning er som skabt til en opfølger, og denne kan alverdens Blade Runner-fans nu glæde sig til.\n- Jeg startede mine første møder om opfølgeren til Blade Runner sidste torsdag, og vi har en god vinkel på den. Det bliver en kvinde, der spiller hovedrollen, siger Ridley Scott til avisen Daily Beast.\nDet er derudover kommet frem, at filmen udspiller sig nogle år efter, at den oprindelige Blade Runner sluttede.\nDen legendariske filminstruktør er kendt for sin sublime evne til at bruge action-heltinder i sine film. For eksempel har Ripley (spillet af Sigourney Weaver) i Alien-filmene sat standarden for velspillende action-heltinder i årtier. I Ridley Scotts kommende Alien-film, Prometheus, er der også to kvindelige hovedroller. Charlize Theron (der vandt en oscar for filmen ”Monster”) og Noomi Rapace (fra filmen ”Mænd der hader Kvinder”).\nDer går dog stadig et stykke tid før den nye Blade Runner-film kommer i biograferne, for Ridley Scott skal først færdiggøre sin næste film The Counselor. Men når Blade Runner-fans verden over har ventet 30 år på en opfølger, så kan de nok også vente et år eller to endnu.


BI-værktøjer (Business Intelligence) | Microsoft Azure\nFå glæde af værdien af organisationsdata ved at transformere dem til indsigt, så alle kan træffe beslutninger baseret på fakta i stedet for meninger\nFå dine data til at give mening via Microsoft BI-løsninger\nBI-løsninger (business intelligence) fra Microsoft hjælper enhver organisation med at transformere data til intelligente, letforståelige visualiseringer, som vises dér, hvor beslutningerne træffes.\nPlacer den rette indsigt i de rette hænder\nGiv data liv\nFind hurtigt indsigt\nBevar datanøjagtighed og -sikkerhed\nTilbyd alle i organisationen – lige fra virksomhedsanalytikere og BI-professionelle til virksomhedsbrugere – effektive, selvbetjente analyse- og virksomhedsværktøjer til BI, der sikrer bedre og hurtigere beslutningstagning. Fastgør dit mest relevante indhold, brug Power BI-mobilappen, og integrer rapporter i samarbejdsværktøjer såsom Microsoft Teams og SharePoint, så der er data til at understøtte dine beslutninger.\nForbered og udform nemt data via indbygget automatisering og intelligens. Giv dine data liv gennem hundredvis af datavisualiseringer, funktioner drevet af kunstig intelligens og brandingmuligheder, så din rapport passer til dine brugere. Distribuer fund til teammedlemmer i og uden for din organisation, så alle arbejder ud fra de samme oplysninger.\nSkab fantastiske oplevelser for dataudforskning, der ser ud og fungerer som de andre Microsoft-teknologier, du bruger hver dag, så du hurtigt kan komme i gang. Brug vores bibliotek af dataconnectors til at få adgang til populære kilder i cloudmiljøet og det lokale miljø, f.eks. Excel, SharePoint, Azure SQL Database, Dynamics 365 og Salesforce m.fl.\nBusiness intelligence-systemer bruger dine mest værdifulde virksomhedsdata og kræver strenge funktioner til sikkerhed og beskyttelse af personlige oplysninger. Anvend beskyttelse af dine business intelligence-data for at forhindre datatab. Beskyt dine data bedre, så de opfylder standarderne og certificeringerne for overholdelse af angivne standarder for din branche, samtidig med at du bruger national cloudmiljøer til at overholde lokale forskrifter for levering af tjenester, dataopbevaring, adgang og kontrol.\nFå mere at vide om business intelligence-produkter og -tjenester fra Microsoft\nLuk hullet mellem data og beslutninger med brugervenlige rapporter, som vises dér, hvor beslutningerne træffes.\nTilbyd dine kunder analysefunktioner i verdensklasse uden selv at skabe dem.\nGennemse enorme mængder data ved hjælp af en fuldt administreret platform, der leverer datamodeller i virksomhedsklassen i cloudmiljøet.\nLevér data til omgående behov for BI og maskinel indlæring gennem en samlet oplevelse.\nBI til virksomheder i Azure med Azure Synapse Analytics\nAzure Synapse er et distribueret system, der er designet til at udføre analyser på store mængder data. Det understøtter omfattende parallel behandling, hvilket gør det egnet til at køre analyse med høj ydeevne.\nFå de nyeste business intelligence-ressourcer\nSe, hvor nemt det er at oprette rapporter, samarbejde på dashboards, tilføre kunstig intelligens og skalere BI på tværs af din organisation.\nFå mere at vide om, hvordan du kommer i gang med business intelligence via vores webinarbibliotek.\nBusiness intelligence ændrer den måde, organisationer træffer beslutninger på\nOfte stillede spørgsmål om Microsoft BI-løsninger\nBusiness intelligence er en proces med analyse af virksomhedsoplysninger (strategier og værktøjer) for at få virksomhedsdata til at give mening.\nDatavisualiseringer giver data liv via dynamiske dashboards, interaktive rapporter, diagrammer, grafer og andre visuelle gengivelser, der hjælper dig med hurtigt og effektivt at finde vigtig forretningsindsigt.\nHvilke værktøjer skal jeg bruge for at komme I gang?\nFor at komme i gang med at få indsigt fra dine data skal du have to ting: et værktøj til business intelligence og en datakilde. Når du har oprettet forbindelse mellem dit værktøj og datakilden, kan du begynde at oprette datavisualiseringer. Disse interaktive visualiseringer hjælper brugerne med at forstå, hvad der virkelig foregår, så de kan træffe velfunderede beslutninger.\nHvor kan jeg se mine dashboards?\nPower BI er designet til at fungere, hvor beslutningerne træffes, så dashboards kan vises næsten overalt. Dashboards er tilgængelige i cloudmiljøet, i det lokale miljø og på mobilenheder via oprindelige apps. Du kan også tilføje dashboards i samarbejdsværktøjer, f.eks. Teams og SharePoint, til websteder eller til SaaS-programmer såsom Salesforce og Dynamics 365. De letforståelige dashboards kan også føjes til PowerPoint-præsentationer.\nKom i gang med business intelligence-løsninger


Sæt fokus på det aktive liv Vi sætter fokus på det aktive liv for at: - PDF\nDownload "Sæt fokus på det aktive liv Vi sætter fokus på det aktive liv for at:"\n2 Sæt fokus på det aktive liv At bevæge sig både fysisk og mentalt er vigtigt igennem hele livet. I Favrskov Kommune sætter vi derfor fokus på dagligdagens små aktiviteter til at styrke krop og sind. Når du bliver ældre og begynder at føle, at du kan mindre og mindre, kan det være fristende også at gøre mindre og mindre. Hvis du fortsætter med at udfordre dig selv i dagligdagen med små aktiviteter kan du bedst muligt sikre en aktiv alderdom, hvor du kan klare mange af hverdagens gøremål og fortsat nyde livet sammen med andre. Vi sætter fokus på det aktive liv for at: fortælle, at det er godt at være fysisk og mentalt aktiv og at alle uanset alder har glæde af at være aktive få bevægelse ind i dagligdagen for fortsat at kunne klare mange af hverdagens gøremål sætte fokus på livskvalitet, livsglæde og oplevelser i dagligdagen Og så er det aldrig for sent at gå i gang\n3 Introduktion til hæftet Aktiviteterne i dette hæfte er meget simple, og alligevel indeholder de alle i større eller mindre grad følgende træning: Styrketræning Med god muskelstyrke og -udholdenhed i kroppens store muskelgrupper skaber du fundament for en aktiv livsstil og et godt helbred. Balancetræning Mange af hverdagens aktiviteter kræver god balanceevne. Det er vigtigt at træne og vedligeholde balanceevnen for at forebygge fald. Bevægelighed For at forbedre og vedligeholde bevægeligheden er det vigtigt at holde muskler og led smidige. En smidig krop giver velvære og gør det nemmere at klare hverdagens gøremål. Konditionstræning Det er vigtigt at vedligeholde og måske endog forbedre konditionen. Konditionstræning styrker dit hjerte og kredsløb, og med en god konditon bliver det mere overkommeligt eksempelvis at gå en tur eller lege med børne- eller oldebørn. Det er vigtigt at drikke væske under og efter aktiviteter. Hav derfor altid et stort glas vand i nærheden.\n5 Gå ud med skrald eller tøm postkassen Gevinster Frisk luft i lungerne og muligheder for at: høre fuglene synge, hilse på naboen følge med i årstidens gang, regn og vind i håret. få dufte i næseboret, friskhed og fornemmelsen af at gøre noget godt for sig selv. Idéer til variation Gå ikke den lige vej Løft skraldeposen eller posten op i strakt arm et par gange undervejs Hold skraldeposen eller posten i skiftevis den ene og den anden hånd undervejs Gå sammen med din hjælper.\n6 Hjælp til med at dække bordet Gevinster Du kan skabe hyggelige rammer ved bordet, og eksempelvis gøre klar til gæster og mulighed for at: vælge, hvordan bordet skal dækkes vælge servietter og service vælge, om der skal lys eller blomster på bordet - og måske finde en dug frem. Idéer til variation Ræk op i skabene og nå den øverste hylde Ræk ned til de nederste hylder i skabene ved gulvet Tag få ting ad gangen Gå ud i haven og saml årstidens pynt til bordet - eksempelvis blomster, blade, hyben og frugt.\n9 Gå en tur i haven eller nærområdet Gevinster Lys, luft og liv og muligheder for at: fodre fuglene, vinke til naboen følge med i havens dyre- og planteliv få godt humør og ny energi få nye oplevelser og sanseindtryk - sol på næsen og røde kinder. Idéer til variation Gå på forskelligt underlag eller lette skråninger Forsøg at øge tempoet Hæng kuglen med fuglefoder så højt eller lavt som muligt Rejs og sæt dig på en stol eller en bænk så mange gange som muligt.\n10 Følgende øvelser er fra hæftet Styrk kroppen og let hverdagen Illustrationer: Henning Christensen Udgivet af: Ældreforum Træn mens du ser TV Gevinster Velvære i krop og sind og muligheder for at: udnytte reklamepauserne til træning mærke hele kroppen og opleve overskud få ny energi, øget appetit, forbedret opmærksomhed og bedre søvn. Idéer til variation Alle øvelserne kan laves både siddende og stående Hvis øvelserne bliver for lette, kan de gentages flere gange Træn op til efterhånden at kunne udføre øvelserne stående. Det skal du bruge: Viskestykke, en stol uden armlæn og et stort glas vand.\n11 STYRK KROPPEN OG LET HVERDAGEN det er aldrig for sent!\n12 Skuldertræk Bevægelighed Siddende og stående: Tag fat om viskestykket med begge hænder. Stræk armene op over hovedet ret op i ryggen og træk armene så langt bagud som muligt med 3 4 små træk. Sænk armene. Gentag hele øvelsen 4 gange. 14\n13 Op på tå Balance Siddende: Sid fremme på stolen. Hæv begge fødder til tåstilling og sænk igen. Gentag øvelsen 8 gange og ryst benene. Stående: Kom op på tå og ned igen. Støt gerne til en stabil stol eller til en væg. Gentag øvelsen 8 gange og ryst benene. 23\n14 Gå på stedet Gang er en grundbevægelse i konditionstræning og indgår derfor i flere af øvelserne. Kondition Siddende gang: Løft benene skiftevis højt op som ved en rask gåtur. Spænd armene og træk dem skiftevis langt tilbage. Fortsæt med at gå på stedet i 1 minut. Stående gang: Gå på stedet, løft benene skiftevis så højt som muligt. Spænd armene samtidig og træk dem skiftevis langt tilbage. Fortsæt med at gå på stedet i 1 minut. 37\n15 Op at stå Balance Alle sidder: Placer den ene fod foran den anden, og med lidt afstand mellem fødderne som ved gang. Læg vægten fremefter prøv at komme op at stå 8 gange. Støt eventuelt til et bord. Er det svært at komme helt op at stå, prøv da at lette fra stolen og hold stillingen et øjeblik hver gang. Gentag øvelsen 8 gange. 25\n16 Ideer til, hvad du kan gøre sammen med andre Køretur (udflugt) Aftenarrangement Ud at spise Plante krydderurter eller blomster i haven/krukke Familiebesøg Bage, marmelade, syltedag Tandlæge Indkøb Skrive hilsner, breve eller dagbog Kortspil Se træning, opvisning eller kamp Gå ture Biografen Frisør Gudstjeneste Minder i hjemmet (jul/gamle fotos) Biblioteket Fodpleje Oprydning i tøjskabet Kirkegården Velvære\nKROPPEN OG LET HVERDAGEN. det er aldrig for sent!\nSTYRK KROPPEN OG LET HVERDAGEN det er aldrig for sent! Udgivet af ÆldreForum, Juni 2002 Øvelser: Fysioterapeut Vibeke Pilmark og Lektor Lis Puggaard Tekst: Sundhedskonsulent Hanne Backe, Fysioterapeut


Optakt: Undløse BK-Tune IF & Undløse BK-Jernløse BK - Optakt: Undløse BK-Tune IF & Undløse BK-Jernløse BK -\nHome » UB1901 » Optakt: Undløse BK-Tune IF & Undløse BK-Jernløse BK\nOptakt: Undløse BK-Tune IF & Undløse BK-Jernløse BK\nDen 24, okt, 2019\nUndløse BK – Tune IF\n• Runde: 11/22 (Serie 2, pulje 3)\n• Tid: Lørdag d. 26.oktober kl 12.00\n• Dommer: Brian W Alhquist\n• Skader: Alexander Bruun, Rene Hendriksen\n• Tvivlsom: Jonas Møllnitz, Faton Gjyrevci, Jonas Christensen\n• Afbud: Martin Aaberg Hansen\nTommy Gotfredsens mandskab fik i sidste uge sat en stoppe for den lange stime af kampe uden sejr, da de hentede en rigtig flot sejr på udebane over KFUM BK Roskilde, der ellers kom med fem spillere, der tidligere på dagen havde været med i klubbens Danmarksserie-trup, og som ellers kom med tre sejre på stribe.\nTommy Gotfredsen må fortsat undvære Alexander Bruun & Rene Hendriksen grundet skader, og så er der til det sidste tvivl om Jonas Christensen, Faton Gjyrevci & Jonas Møllnitz. Sidstnævnte måtte forlade kampen imod KFUM BK Roskilde med et riv i baglåret, og kæmper mod tiden for at blive klar.\nTopscorer Martin Aaberg Hansen er heller ikke med i den truppen, men det skyldes dog en mere glædelig begivenhed, da han i den forgangne uge er blevet far til en lille pige. Undløse BK ønsker naturligvis Aaberg & Amanda stort tillykke med familieforøgelsen.\nTommy Gotfredsens trup tæller 15 mand, grundet spørgsmålstegnene ved Faton Gjyrevci & Jonas Møllnitz.\nTore Babalola Andersson (18)\nNicki Jensen (18)\nLørdagens værter fra Tune er gengangere fra Serie 2, hvor de i sidste sæson sluttede på 5.pladsen, efter 22 kampe der gav 10 sejre og i alt 33 point.\nRoskilde-mandskabet var i foråret på besøg på Undløse Stadion, da de efter straffesparkskonkurrence sendte Tommy Gotfredsens mandskab ud af Sydbank Pokalen. Tore Babalola Andersson stod for hjemmeholdets scoring i den ordinære kamp, der sluttede 1-1.\nTræningsmæssigt skal vi tilbage til 2016/2017-sæsonen for at finde de to seneste opgør, der i begge tilfælde gav klare hjemmesejre. Tune IF vandt 4-2 i efteråret, mens det blev 5-1 på Undløse Stadion. Martin Aaberg Hansen & Jonas Møllnitz scorede ude, mens Thomas Søgaard (3) & Nicki Jensen (2) scorede i det omvendte opgør.\nTune IF ligger pt placeret som nr 9 i tabellen, med samme pointantal som Tommy Gotfredsens mandskab, med dog for en kamp færre, da Tune IF-mandskabet først om en uge kan gå på vinterferie, efter deres udsatte kamp imod Svogerslev BK.\nTune IF har fået deres 11 point via sejre over KFUM BK Roskilde (3-4), Kalundborg GB (4-0) samt senest Fløng Hedehusene (7-2), mens de har delt point med Mørkøv IF (1-1) & Høng GF (3-3), mens de har lidt nederlag til Såby Fodbold (2-3), Asnæs BK (2-5), Hvalsø IF (1-3) & Svebølle BI (4-7).\nHoldets største profil er Victor Saugmann, der er noteret for seks scoringer i efterårets ti kampe.\nSelvom der fortsat er en hel forårssæson til at samle point i, så vil en sejr på lørdag være et rigtig godt skridt i den rigtige retning. Tre point vil helt sikkert sende Undløse BK forbi Tune IF i tabellen hen over vinteren, men formentlig også et, to eller tre hold yderligere, da klubberne lige over Tommy Gotfredsens mandskab, skal ud i nogle på papiret svære opgaver. Desuden vil en sejr som minimum bevare et hul på 4 point til Fløng Hedehusene under nedrykningsstregen.\nJimmi Zachariassen & 2.holdet skal ud et rigtig spændende opgør, når Kevin Morf Pedersens Jernløse BK, kommer på besøg for at runde 2019 af med et vaskeægte Skovvejen-Derby.\nKevin Morf Pedersens mandskab er uden tvivl favoritter, men Jimmi Zachariassens mandskab har brug for alle de point de kan samle sammen, forud for en forårssæson, der udelukkende kommer til at handle om overlevelse.\nTruppen til lørdagens lokalopgør er fortsat lidt usikker, grundet Tommy Gotfredsens tvivlsomme folk, men nedenstående er pt det bedste bud:\nDe to hold mødtes faktisk forud for efterårssæsonen, da Undløse BK vandt 2-1 på Undløse Stadion, i en kamp hvor Heric Ema & Mads Søgaard Jakobsen kom på tavlen.\nVi håber meget at se jer på sidelinjen, hvor Tommy Gotfredsen, Kim Schlicker & Jimmi Zachariassen siger tak for støtten i 2019, med gratis oksekødssuppe til de fremmødte, og vi sælger selvfølgelig også grillpølser m/brød direkte fra Benny Jensen’s grill, mens Inga Christensen & Vivi Kristiansen står klar i containeren til at sælge øl & vand.\nHvis I skulle være forhindret i at følge de to kampe på nærmeste hold, så giver vi jer også mulighed for at følge med live på Facebook som sædvanligt – besøg www.facebook.com/ub1901 for mere info.\nVi glæder os til at se jer..


Politisk behandling af ordblindhed og talblindhed i skolerne | SkagensAvis.dk - lokale nyheder fra Skagen\nSkagen d. 24/11-2020 - 14. årgang\nPolitisk behandling af ordblindhed og talblindhed i skolerne\n20. oktober 2020 - kl. 6:39 - af Michael Egelund (WebRedaktør)\nBørne- og Ungdomsudvalget har på udvalgets kommende møde i dag, den 20. oktober, et punkt på dagsordenen, som drejer sig om ordblindhed og talblindhed på skolerne.\nPå Børne- og Ungdomsudvalgets møde i december 2019 blev udvalget orienteret om arbejdet med dysleksi (ordblindhed) på skolerne. Udvalget ønskede, at indsatsen følges tæt ledelsesmæssigt og at udvalget får en status medio 2020.\nGennem foråret har der været fokus på at implementere taksonomien for børn med læse- og skrivevanskeligheder samt læse-skriveteknologisk kørekort (LST-kørekort) i praksis.\nDrøftelser fra en temaeftermiddag i august viser bl.a., at det er rigtig godt, at der i begge værktøjer er fokus på teamets samlede ansvar for opgaven, og at begge værktøjer øger både den almene børnegruppe samt dyslektiske børns læring, da alle børn profiterer af hjælpeværktøjerne.\nAfdelingslederne på skolerne har i samarbejde med læsevejlederne implementeret taksonomien og LST-kørekort. Det har de gjort ved bl.a. personale- og afdelingsmøder, og afdelingslederne har fulgt op på arbejdet gennem MUS-samtaler, klassekonferencer mm.\nDer afholdes en temaeftermiddag omkring Teknologibaserede Læsestrategier i november 2020 for læsevejledere og Spec-IT-vejledere. Teknologibaserede Læsestrategier er dette skoleårs fokus, da tilegnelsen af disse kan øge dyslektiske- og almen elevers læsefærdigheder meget.\nDyskalkuli (talblindhed) er specifikke vanskeligheder med at automatisere anvendelse af tal og forstå talstørrelser. Dyskalkuli og matematikvanskeligheder er ikke det samme, og det vurderes, at 1 – 2% af alle elever har denne udfordring.\nDer mangler generel viden blandt både forskere, praktikere og forældre om, hvad dyskalkuli egentligt er, hvor mange elever der præcist har denne udfordring, og hvad man kan gøre ved det.\nDerfor igangsætter Undervisningsministeriet i efteråret 2020 et landsdækkende projekt om dyskalkuli. Projektet har til hensigt at udvikle en test, som kan påvise dyskalkuli og skabe større viden omkring dette. 8 skoleafdelinger fra de 4 skoledistrikter i Frederikshavn Kommune har tilmeldt sig projektet og deltager i projektet i nuværende- og kommende skoleår.\n2 kommentarer til “Politisk behandling af ordblindhed og talblindhed i skolerne” under annoncerne.\n2 kommentarer til “Politisk behandling af ordblindhed og talblindhed i skolerne”\nLennart Hårdberg Nielsen\n20. oktober 2020 kl. 13:56\nSom jeg ser det får de ordblinde hjælp. I hvertfald på Ålbæk skole\n20. oktober 2020 kl. 11:08\nHvordan ser det ud idag ?\nFår ordblinde børn den nødvendige hjælp, eller tabes de på gulvet?\nEmail en kopi af 'Politisk behandling af ordblindhed og talblindhed i skolerne' til en bekendt\nKurt frænde til Hvad er ret og rimeligt?: Grethe du har så evigt ret i det du skriver Min tanke var også Goddag mand... (kl. 7:48)\nKurt frænde til Coronatanker i det nedlukkede Nordjylland: Tak for sangen EEG Har sunget den for mig selv Kom i godt humør (kl. 7:43)\n18. november 2020:\nErik Andersen til Borgmestre - kæmper I kampen?: Er det rimeligt og lovligt at bibliotekerne skal være hermetisk lukkede... (kl. 16:21)\nEDC Ole Bo præsenterer Skagavej 175\nSkagens levende julekalender genopstår som adventskalender\nSKAGEN Mægleren præsenterer Østbanke 26\nGør en god julehandel hos Lions\n15. november 2020: Nordjyske Bank boostede glæden i en svær tid\n14. november 2020: Er glasset halvt tomt?\n14. november 2020: Nybolig præsenterer ugens bolig


Tønder Kommune Kultur- og Fritidsudvalget. Dagsorden. Mødedato: 4. september lokale 121. Starttidspunkt for møde: 15:00. - PDF\nTønder Kommune Kultur- og Fritidsudvalget. Dagsorden. Mødedato: 4. september lokale 121. Starttidspunkt for møde: 15:00.\nDownload "Tønder Kommune Kultur- og Fritidsudvalget. Dagsorden. Mødedato: 4. september 2013. lokale 121. Starttidspunkt for møde: 15:00."\n1 Mødedo: 4. september 2013 Mødelokale: Tønder Rådhus, lokale 121 Starttidspunkt for møde: 15:00 Fraværende: 4. september 2013\n2 Indholdsfortegnelse Pkt. Tekst Side Åbne dagsordenspunkter 1 Anden placering af Skærbæk Bibliotek 3 2 Halvårsregnskab for Kultur- og Fritidsudvalget pr. 30. juni Tønder Sport- og Fritidscenter - Budgetforslag Høringssvar evaluering af halharmoniseringsmodellen 6 5 Ikke folkeoplysende foreningers brug af haller 8 6 Henvendelse fra Amørteerforeningen Stjernen omkring deres fremtidige økonomiske situion 9 7 Årshjul Kultur og Fritidsudvalget til mødet den 4. september Sager til orientering 12 Lukkede dagsordenspunkter 4. september\n3 1. Anden placering af Skærbæk Bibliotek G Gennem lang tid er der ledt efter en anden placering af biblioteket i Skærbæk grundet pladsmangel og uhensigtsmæssig indretning i flere planer. Dette er aktualiseret efter biblioteksbetjening og borgerservicefunktionen er knyttet sammen. En aktuel mulighed for en anden placering er det tidligere posthus på Nr. Skærbækvej. Huset bliver ledigt, hvad angår langt de fleste kvadrmeter indenfor kort tid, idet fysioterapien flytter til den tidligere Danske Bank bygning i Storegade. Det tidligere posthus er på 649 kvadrmeter og kan købes eller lejes. Direktøren for Kultur og Fritid indstiller, sagen drøftes. 4. september\n4 2. Halvårsregnskab for Kultur- og Fritidsudvalget pr. 30. juni S Ifølge kommunens Økonomiske Politik skal fagudvalgene behandle forventninger til årsregnskabet. Fagudvalgene er pålagt ledsage eventuelle forventninger af merforbrug med forslag til finansiering indenfor bevillingsrammen, herunder handlingsinitiiver til sikring af fremtidig budgetoverholdelse. Dette indebærer også, fagudvalgene har ansvaret for fremsætte forslag til nedjustering af serviceniveauet, således dette bringes i overensstemmelse med det udmeldte budget. Til brug for denne behandling foreligger nu halvårsregnskabet. Generelle forhold fra fagudvalgets halvårsregnskab indgår samtidig som bidrag til det samlede halvårsregnskab for kommunen. Samlet konklusion i forhold til korrigeret budget og forventet regnskab: Kultur- og Fritidsudvalgets budgetområde viser ved udgangen af juni måned en forbrugsprocent på 53,92%, som samlet set ligger lidt over den gennemsnitlige forbrugsprocent. Samlet vurderes det, det forventede regnskab kan holdes inden for den korrigerede budgetramme. Samlet set er der for hele Tønder Kommune på drift, set under ét, balance i de bevillingsmæssige ændringer. Bilag Kultur- og Fritidsudvalget halvårsregnskab pr. 30. juni 2013 Direktøren for Kultur og Fritid indstiller, halvårsregnskabet pr. 30. juni 2013 for Kultur- og Fritidsudvalgets område godkendes og indgår i det samlede kvartalsregnskab for Tønder Kommune. 4. september\n5 3. Tønder Sport- og Fritidscenter - Budgetforslag S I henhold til driftsaftalen mellem Tønder Sport- og Fritidscenter og Tønder Kommune skal den selvejende institution årligt udarbejde et budget inden for den økonomiske ramme, som skal fremsendes til Kommunalbestyrelsens godkendelse. Bestyrelsen for Tønder Sport- og Fritidscenter har fremsendt et budgetforslag til 2014, som viser et forventet driftsoverskud på kr. Økonomi I det samlede budgetforslag fremgår det, der er en forventning om kunne afdrage gælden til Tønder Kommune med ca kr. Udover overskuddet jf. driftsresult, er der i budgetforslaget indarbejdet kr. til afdrag på lån til Tønder Kommune. Derfor kan der ske en større afvikling af det samlede mellemværende med Tønder Kommune end det, som driftsresultet umiddelbart viser. Et eventuelt overskud på vandrerhjemmet ønskes hens til forbedringer på campingplads/vandrerhjem. Bilag Budgetforslag Tønder Sports- og Fritidscenter Direktøren for Kultur og Fritid indstiller, budgetforslag 2014 for Tønder Sport- og Fritidscenter godkendes, og indstillingen videresendes til Økonomiudvalget og Kommunalbestyrelsen. 4. september\n6 4. Høringssvar evaluering af halharmoniseringsmodellen P Evaluering af halharmoniseringsmodellen var på dagsordenen på Kultur- og Fritidsudvalgets møde den 6. juni jævnfør punkt 13 i refer fra mødet. Det blev besluttet fremsende harmoniseringsforslaget til høring i hallerne og i Folkeoplysningsudvalget. Høringsfristen er udløbet, og der er fremsendt svar fra følgende seks interessenter: Toftlund- Hallerne, Tønder Sport og Fritidscenter, Skærbæk Fritidscenter, Klosterhallen, Bredebro Idrætscenter og Folkeoplysningsudvalget. De 5 hallers svar kan i hovedtræk sammenftes til påpege følgende omkring evalueringsforslaget: Det foreslåede tilskud for brug af omklædningsfaciliteter i hallerne vedrørende udendørs fodbold dækker ikke de faktiske udgifter. Driften af svømmehallerne er meget omkostningstung - blandt andet på grund af stigende energiudgifter og miljøkrav. Dette har evalueringsforslaget ikke tilgodeset, og disse haller påpeger, de på trods af evalueringsforslaget fremover forventer store udfordringer og underskud på driften af svømmehallerne. Momsregistrerede haller skal afholde moms af den ss, de afregnes med pr. time. Da alle haller afregnes med samme ss, har disse haller en forholdsvis mindre indtægt pr. time end øvrige haller. Disse haller oplever, de har ulige vilkår for drive deres haller i forhold til øvrige haller. Forslag om en udfasningsperiode over 3 år vedrørende skolernes nedsættelse af timeforbruget i hallerne - på samme måde som det foregår med halharmoniseringsmodellen vedr. fritidsområdets brug. Tre af hallerne opfordrer til, evalueringsforslaget revurderes og inviterer til fornyet dialog med Kultur- og Fritidsudvalget. Folkeoplysningsudvalgets høringssvar fremgår af beslutning fra Folkeoplysningsmødet den 17. juni 2013: Folkeoplysningsudvalget er bekymret over prisudviklingen for foreningers benyttelse af svømmehallerne. Udvalget vil følge udviklingen. Udvalget ønsker sende en opfordring til, svømmehaller og friluftsbade også fremover bliver en del af Tønder Kommunes fritidsliv. I forhold til definitionen af haller, opfordres til det præciseres hvordan opmåling af hallernes m2 foretages. Knud Jessen, Esben Lind, Per Pedersen, Heidi Schmidt, Per Svendsen, Christina M. Htens og Lau Nørgaard deltog ikke i mødet. Som suppleant deltog Ena Skræp. 4. september\n7 Fagchefen for Kultur- og Fritid indstiller, 14. august 2013, pkt. 1: høringssvar og eventuelle forslag til ændringer drøftes. Kultur- og Fritidsudvalget, 14. august 2013, pkt. 1: Midler fra fyrtårnspuljen vil indgå i finansiering af halharmoniseringsmodellen. Punktet genoptages i september. Sagen genoptages Bilag Høringssvar - 5 stk. 4. september\n8 5. Ikke folkeoplysende foreningers brug af haller P I forbindelse med evalueringen af halharmoniseringen er de afledte konsekvenser under Folkeoplysningsudvalgets område undersøgt. I forbindelse med Tønderhallernes overgang fra kommunal til selvejende pr. 1. januar 2012 viser det sig, folkeoplysningen har haft en ekstra udgift til foreninger, der efter loven kunne få stillet Tønderhallerne til rådighed mod betale et gebyr (lokaleudlånsreglerne), selvom der ikke var tale om tilskudsberettigede foreninger i folkeoplysningslovens forstand. Dette er ikke længere umiddelbart lovligt, når der ikke er tale om kommunale lokaler. Foreningerne har haft dispension i 2012 og 2013, som udløber med udgangen af Forvaltningen er ved undersøge hvilke andre ordninger, der kan findes for de implicerede foreninger i forbindelse med ophør af dispensionen. Lovgrundlag Folkeoplysningsloven Økonomi Der er ikke afs midler til forlængelse af dispensionen. Fagchefen for Kultur og Fritid indstiller. de skitserede forslag drøftes. 4. september\n9 6. Henvendelse fra Amørteerforeningen Stjernen omkring deres fremtidige økonomiske situion Ø Amørteerforeningen Stjernen i Skærbæk henvender sig til Kultur- og Fritidsudvalget, da de forventer, de om få år har så store økonomiske problemer, de ikke kan eksistere som forening. De mener, huslejen for teersalen i Skærbæk Fritidscenter er for høj og den primære årsag til, deres kontantbeholdning er ved forsvinde. Foreningen oplyser, deres husleje er høj sammenlignet med andre amørteerforeninger i kommunen. De søger midler til foreningen via fonde og Folkeoplysningsudvalgets puljer, men disse midler kan ikke bruges til primær drift såsom husleje. Amørteerforeningen Stjernen får endvidere et aktivitetstilskud til unge under 25 år fra folkeoplysningsområdet, og et tilskud fra Sønderjysk Forsøgsscene (midler der vedr. det tidligere Sønderjylllands Amt). Tilskuddet fra Sønderjysk Forsøgsscene forventes reduceret eller evt. bortfalde fremover. Disse tilskud, mener foreningen, skal anvendes til aktiviteten - altså lave amørteer med børn, unge og voksne og ikke til huslejen. Foreningen stiller sig til rådighed for en nærmere drøftelse af problemet i forbindelse med udvalgets behandling af deres henvendelse. Lovgrundlag Folkeoplysningsloven Økonomi Hovedtal fra regnskaber 2010, 2011 og 2012: År Indtægter heraf kontingent heraf tilskud aconto Udgifter heraf husleje Over /underskud Medlemstal o./u. 25 o.18/u.16 o.18/u.21 o.22/u september\n10 Tilskud fra Sønderjysk Forsøgsscene pt kr. Aktivitetstilskud FOU kr. Der blev i 2005 indgået en aftale med Teerforeningen Stjernen og Skærbæk Fritidscenter om anvendelse af teersalen i Skærbæk Fritidscenter med en lejepris på kr. pr. år. Huslejen pristalsreguleres hvert år 1. januar efter netto pris indeks. Efter henvendelse fra Amørteerforeningen Stjernen i 2007 blev huslejen, som på daværende tidspunkt var på kr., genforhandlet med Skærbæk Fritidscenter, Amørteerforeningen Stjernen og Erhvervs- og Arbejdsmarkedsforvaltningen. Ved genforhandlingen blev huslejen s ned med kr. Bilag Henvendelse fra Amørteerforening Stjernen omkring husleje i Skærbæk Fritidscenter Fagchefen for Kultur- og Fritid indstiller, henvendelsen drøftes. 4. september\n11 7. Årshjul Kultur og Fritidsudvalget til mødet den 4. september A Årshjulet bruges om styringsredskab og gennemgås på hvert udvalgsmøde. Emner for september 2013: Budget 2014 Budgetopfølgning pr (½ års regnskab) Rundtur i kommunen sammen med Landdistrikstudvalget lørdag den 14. september Ændringer og tilføjelser: Møde med Museum-Sønderjylland udsættes til onsdag den 9. oktober 2013 kl på Tønder Museum. Forslag til do for arrangement for udvalg og forvaltning torsdag den 21. november Bilag Årshjul Kultur og Fritidsudvalget til mødet den 4. september 2013 Fagchefen for Kultur og Fritid indstiller, Årshjulet opderes og ændringerne indarbejdes. 4. september\n12 8. Sager til orientering G Orientering v/udvalgsformanden: Orientering v/udvalgsmedlemmer: Orientering v/direktøren: Orientering v/forvaltningen: Henvendelse fra Kunstnerhuset i Skærbæk. Bilag Brev fra Kunstnerhuset i Skærbæk, dokumention for aktivitet i 2013.pdf Direktøren for Kultur og Fritid indstiller, orienteringen tages til efterretning. 4. september\n13 Underskrifter Stig Bæk Andersen Christian Friis Renè N. Andersen Flemming A. Gjelstrup Johan Kristensen 4. september\n14 Bilag Kultur- og Fritidsudvalget halvårsregnskab pr. 30. juni 2013 Budgetforslag Tønder Sports- og Fritidscenter Høringssvar - 5 stk. Henvendelse fra Amørteerforening Stjernen omkring husleje i Skærbæk Fritidscenter Årshjul Kultur og Fritidsudvalget til mødet den 4. september 2013 Brev fra Kunstnerhuset i Skærbæk, dokumention for aktivitet i 2013.pdf 4. september\nTønder Kommune Kultur- og Fritidsudvalget. Referat. Mødedato: 6. november lokale 121. Starttidspunkt for møde: 14:00.\nMødedo: 6. november 2013 Mødelokale: Tønder Rådhus, lokale 121 Starttidspunkt for møde: 14:00 Fraværende: 6. november 2013 Indholdsfortegnelse Pkt. Tekst Side Åbne dagsordenspunkter 1 Kvartalsregnskab\nTønder Kommune Kultur- og Fritidsudvalget. Referat. Mødedato: 6. februar 2013. lokale 121. Starttidspunkt for møde: 15:00.\nRefer Refer Mødedo: 6. februar 2013 Mødelokale: Tønder Rådhus, lokale 121 Starttidspunkt for møde: 15:00 Fraværende: 6. februar 2013 Refer Indholdsfortegnelse Pkt. Tekst Side 1 Besigtigelse af Tønder BMX\nTønder Kommune Folkeoplysningsudvalget. Referat. Mødedato: 16. november 2015\nMødedo: 16. november 2015 Mødelokale: Tønder Sports- og Fritidscenter. Mødelokale 5 Starttidspunkt for møde: 19:00 Fraværende: René Andersen, Stig Andersen, Jens Rasch og Per Pedersen deltog ikke i mødet.\nTønder Kommune Kultur- og Fritidsudvalget. Referat. Mødedato: 12. november 2014. lokale 121. Starttidspunkt for møde: 15:00.\nMødedo: 12. november 2014 Mødelokale: Tønder Rådhus, lokale 121 Starttidspunkt for møde: 15:00 Fraværende: 12. november 2014 Indholdsfortegnelse Pkt. Tekst Side Åbne dagsordenspunkter 1 Kvartalsregnskab\nReferat. Folkeoplysningsudvalget 22. juni 2016 Hollænderhallen kl\nReferat Folkeoplysningsudvalget 22. juni 2016 Hollænderhallen kl. 17.00 Indhold Side 1. Godkendelse af dagsorden... 2 2. Besøg af Dragør vandaktivitet... 2 3. Meddelelser... 3 4. Status på medlemmer...\nBeslutningsprotokol Mødedato: 07. september 2006 Mødelokale: Tønder rådhus, Mødelokale 205 Starttidspunkt for møde 15:00 Sluttidspunkt for møde 18:00 Fraværende: Ingen 07. september 2006 1 Indholdsfortegnelse


Servicemontør fra Greve sikrer rent drikkevand i Nepal - sn.dk - Forsiden - Storkøbenhavn - Greve\nDen 49-årige servicemontør Per Sørensen fra Greve, er en af dem, der har været med til at sikre rent drikkevand i et af verdens fattigste områder. For nylig var han nemlig i Nepal.\nArtiklen: Servicemontør fra Greve sikrer rent drikkevand i Nepal\nServicemontør fra Greve sikrer rent drikkevand i Nepal\nGreve - 11. april 2019 kl. 19:02\nDen 49-årige servicemontør Per Sørensen fra Greve er en af dem, der har været med til at sikre rent drikkevand i et af verdens fattigste områder.\nNormalt arbejder 49-årige Per Sørensen fra Greve som servicemontør, hvor han arbejder med AquaClean douchetoiletter i sanitetsvirksomheden Geberit. Men i marts måned blev hans vanlige dagligdag skiftet ud, da han sammen med tre kollegaer fra Danmark og 12 andre fra resten af Norden blev udsendt til den lille afsides bjerglandsby Lapha Simaltoni i Nepal. Her skulle Per omsætte sin viden om rørinstallationer til at hjælpe beboerne med at få rent drikkevand - dog med en langt mere primitiv og anderledes arbejdsgang, end han er vant til.\n- Man finder hurtigt ud af, når man er sådan et sted, at den måde man arbejder struktureret på hjemmefra, det fungerer slet ikke der. Når de lokale skal lave huller i et plasticrør, så varmer de et stykke jern og brænder hul, hvor vi andre havde brugt en boremaskine, men det har de jo slet ikke mulighed for, fortæller Per Sørensen, servicemontør i Geberit.\nDet var også et helt bevidst valg, at det udsendte team fra Geberit skulle benytte sig af redskaber og materialer, som normalt er tilgængelige for de lokale, så de fremover kan reparere deres vandforsyning selv.\nGravede og gravede\nPer Sørensen og hans kollegaer har hjulpet de lokale med at grave 200 meters grøfte i 90 centimeters dybde i sten, ler og skiffer til landsbyens nye vandforsyning. Per var primært på graveholdet, hvor en stor vandcisterne i Lapha Simaltoni skulle støbes og bygges færdig.\nKonkret bestod arbejdet i at lægge en bund af nogle store sten og bukke armeringsjern til den bund, der skulle støbes først. Per var også med til at lave det, man kan kalde en fordelingsbrønd. Per og teamet samlede et fordelingsrør, hvor der blev lavet en grensamling, som sætter vandtilslutningen til de forskellige vandposter, der fremover skal løbe ned til de forskellige sider i landbyen.\nPer havde inden den otte dage lange tur trænet en del op, så formen i hvert fald ikke skulle være en forhindring for at nå i mål med arbejdet. Han har brugt timer i et motionscenter med nye vandrestøvler på. Men som han selv siger, kan man ikke forberede sig på så anderledes et samfund, før man står i det, og man må - ligesom de lokale beboere gør det - tage tingene som de kommer.\nPer Sørensen er virkelig blevet positivt overrasket over, hvor langt man kan komme med en forståelse for hinandens arbejdsopgaver og et godt samarbejde. På trods af, at meget af kommunikationen med de lokale foregik ved hjælp af håndtegn, gestik og fagter. Derfor er udviklingsorganisationen bag projektet, Helvetas, også mere end tilfredse med det arbejde, som Per og hans team fra Geberit lagde for dagen med den sparsomme tid, der var til rådighed.\n- Med de få midler og værktøjer, som de lokale har, så får man stadig gjort arbejdet. Det tager bare lidt længere tid. Når dagen var gået, var vi altid kommet et godt stykke af vejen, og beboerne var også særdeles glade og tilfredse med alt det, vi fik lavet. Og det må være det, der er det største succeskriterie for den her tur, siger Per Sørensen.\nNoget af det, der har gjort størst indtryk på Per, har først og fremmest været, hvor meget de lokale kvinder i bjerglandsbyen knokler. Dem tager han virkelig hatten af for, fortæller han. Samtidig var det vildt for ham at se, hvor få ressourcer beboerne har til rådighed, samtidig med at det virker som om, at de er tilfredse med det, de nu har.\n- Deres enorme gæstfrihed og deres store varme over for os har også gjort kæmpe indtryk på mig, fortæller Per Sørensen.\nDet arbejde, som Per og teamet har bedrevet i tæt samarbejde med de lokale beboere, har gjort, at de lokale nu har fået deres eget vandreservoir og seks aftapningssteder. Et større vandforsyningsprojekt, som forventes afsluttet i maj, skal gøre, at der i alt vil være 38 vandaftapningssteder i Lapha Simaltoni.


Billig Bordeaux Butterfly med hvide prikker 49 kr.- Køb Her.\nFlot Bordeaux butterfly med hvide prikker i en virkelig god kvalitet. Produktet fremtræder i en smuk dybvævet bordeaux satinfinish med hvide nister fordelt på hele overfladen. - En flot festbutterfly eller bordeaux butterfly til hverdagen - den kan kombineres med stort set alle skjortetyper og farver.\nProduktinfo bordeaux butterfly med prikker\nFarve: Bordeaux og hvide nister\nFarven Bordeaux er i de seneste år blevet en sand klassiker. Denne bordeaux butterfly med prikker er meget populær på grund af den flotte Bordeaux nuance.\nMen denne populære butterfly er ikke kun ensfarvet, den har hvide prikker overalt. Det skaber et meget klassisk og moderne look! Den vil helt sikkert været et hit med en stribede/ensfarvede skjorter. Kan du godt lide og skille dig ud i byen vil denne mønstrede butterflies et oplagt valg for dig.\nPigerne vil ganske sikkert lige kigge en ekstra gang, da det er de små detaljer der gør forskellen. Alle de butterflies, du finder hos Modefyren er kvalitet butterflies! Vi har et stort udvalg indenfor billig butterfly og shoppen udvides ofte med nye varer, efterhånden som vores indkøber finder de helt rigtige ting fra leverandørene.\nDerfor kan vi levere billig butterfly, slips og mange andre modeaccessories til de helt rigtige priser.\nAlle varer pakkes og sendes fra vort eget lager. God fornøjelse!


Stald Vestervang - Sirius Vestervang, Pearl ERDH 4544, Føl efter Sixten Langholt DVH 982\nHingst, født 7. maj 2010\nSirius' mor Pearl var sat til 20. april, men Sirius ventede på at foråret blev lunere og meldte først sin ankomst den 7. maj 2010. Han er et stort, flot hingsteføl, der har arvet sin mors kærlige sind. Sirius er navnet på en stor stjerne, og det passer jo fint på Sirius flotte aftegn. Det er ikke første gang, at Vestervang har brugt stjernenavne til vores afkom. Med ikke færre end fire generationer af elitehopper i direkte linje på faderens, Sixten Langholt, side og to genenrationer af elitehopper på moderens side (Pearl og Petite af Skovbakken) må Sirius sige at være en født lille stjerne. Sirius har et dejligt gåpåmod og er nysgerrig og kontaktsøgende med god gang.\nFar: Sixten Langholt DVH 982\nFF: Stedinger DE433331260400 OS DEU\nFFF: Sandro Hit\nFFM: Bold Fantasy\nFM: Vanessa Langholt 0100387 RDH\nFMF: Welt Hit II\nFMM: Why Me ERDH


L 165 - 2010-11 (1. samling) (3. behandling): Forslag til lov om ændring af lov om naturbeskyttelse, lov om planlægning, lov om vandløb og forskellige andre love. (»Grøn Vækst«). / Folketinget\nDokumenter Samling 2010-11 (1. samling) lovforslag L 165 Forhandling (3. behandling)\nL 165 Forslag til lov om ændring af lov om naturbeskyttelse, lov om planlægning, lov om vandløb og forskellige andre love.\nMøde nr. 101 i Folketingssalen / 101\n6) 3. behandling af lovforslag nr. L 165:\nForslag til lov om ændring af lov om naturbeskyttelse, lov om planlægning, lov om vandløb og forskellige andre love. (»Grøn Vækst«).\nAf miljøministeren (Karen Ellemann).\n(Fremsættelse 04.03.2011. 1. behandling 22.03.2011. Betænkning 19.05.2011. 2. behandling 24.05.2011. Lovforslaget optrykt efter 2. behandling. Ændringsforslag nr. 1 af 25.05.2011 til 3. behandling af miljøministeren (Karen Ellemann)).\nForhandlingen drejer sig i første omgang om de stillede ændringsforslag.\nHvis ikke afstemning begæres, betragter jeg ændringsforslag nr. 1 af miljøministeren som vedtaget.\nForhandlingerne drejer sig herefter om lovforslaget som helhed.\nØnsker nogen at udtale sig? Fru Mette Gjerskov som socialdemokratisk ordfører.\nDet her er et lovforslag, som gennemfører regeringen og Dansk Folkepartis »Grøn Vækst«, og grunden til, at jeg beder om ordet i dag, er for at forklare vores stemmeafgivning.\nSagen er jo den, at da »Grøn Vækst« blev vedtaget efter forhandlinger i meget snævre kredse i regeringen og Dansk Folkeparti og uden inddragelse af oppositionen og borgerne, konkluderede vi, at der næppe var tale om grøn vækst, men snarere om vissengrøn vækst. Nu må vi konstatere, at der faktisk overhovedet ikke er sket noget grønt i det her, og at der er heller ikke sket nogen vækst, men i det lovforslag, vi står med i dag, er der lidt få ting, der kan være positive, men der er også en lang, lang række ting, som er negative.\nVi vælger derfor at stemme gult i dag, altså undlader at stemme. Dermed siger vi til regeringen, at de der halsløse skattelettelser til landbruget, den manglende indsats i forhold til miljøet, det manglende styr på drikkevandet, forslagets elementer om vandløbslov og miljøbeskyttelseslov, som er dybt bekymrende, hele spørgsmålet om sprøjtefri zoner omkring vandboringer, hvor vi jo klart mener, at man f.eks. skal kunne dyrke økologisk, er en lang række af ting i det her forslag, der gør, at vi i stedet vælger at stemme gult i dag.\nTak til ordføreren. Så er det hr. Per Clausen som ordfører for Enhedslisten.\nEnhedslisten er enig i de generelle betragtninger, som fru Mette Gjerskov kom med, og stemmer af samme grund også gult. Men jeg vil godt fremhæve et enkelt element i det her lovforslag, hvor jeg synes at sagsforløbet og konklusionerne er interessante.\nOprindelig havde man fra regeringens side tænkt sig, at man ville indføre sprøjtefrie randzoner omkring drikkevandsboringer og dér, hvor der er drikkevand. Man havde godt nok gjort det i en utilstrækkelig og temmelig tåbelig form, men man havde dog valgt at nøjes med at forholde sig til det, der er det reelle problem, nemlig pesticider, og altså undgå, at man sprøjtede med pesticider i nærheden af drikkevandsboringer.\nEfter et høringssvar fra Landbrug & Fødevarer har man besluttet sig til at udvide kravet, sådan at det nu er blevet til et dyrkningsforbud. Forklaringen på det er jo ikke noget ønske om at lave nogen ekstra beskyttelse af drikkevandet. Nej, forklaringen på det er, at man ønsker at sikre sig, at Landbrug & Fødevarers medlemmer – dem, der ikke er økologiske, vel at mærke – sikres en så stor erstatning som muligt. Derfor udvider man det til at være et forbud mod dyrkning, og så henviser man til to meget interessante ting:\nDen ene er, at man siger, at det ikke er muligt at kontrollere, om der anvendes pesticider på disse arealer. Det vil sige, at man siger, at det ikke er muligt at kontrollere, om der dyrkes økologisk eller ej. Det er det selvfølgelig, så derfor burde man jo under alle omstændigheder tillade i hvert fald økologisk dyrkning inden for de arealer, der nu udsættes i de her zoner.\nSå siger man også, og det synes jeg jo er helt forrygende, at det simpelt hen driftsøkonomisk ikke kan betale sig at dyrke jord, hvis man ikke kan bruge pesticider. Så har man med den bemærkning da i hvert fald fået gjort det helt klart for de økologer, der driver landbrug i det her land, at de har det ligesom det der med humlebien, der ikke kan flyve, men som flyver alligevel. Det mest forbløffende er selvfølgelig, at økologiske landmænd gennemsnitlig har større indtjening end de landmænd, der bruger pesticider – så det er selvfølgelig det rene vrøvl.\nPointen er altså, at man gennemfører et indgreb på det her område, som er mere omfattende, end det er nødvendigt, og det gør man udelukkende for at sikre, at der er nogle landmænd, der får en større erstatning. Det er jo ikke ret fornuftigt.\nLad mig så tilføje, at man i lovforslaget opererer med nogle i og for sig meget fornuftige ting om at reducere rensningen af vandløb i Danmark, et forslag, som Enhedslisten fremsatte for nogle år siden, og som dengang blev fejet af banen af Venstre og Konservative og Dansk Folkeparti. Det havde man oprindelig taget med i lovforslaget, men når man så læser ministerens omhyggelige redegørelse for, hvordan det forslag og det tiltag skal saboteres i fremtiden, så kan man se, at her har landbrugets organisationer også fået deres vilje.\nSå jeg vil sige, at når vi i Enhedslisten fastholder, at vi undlader at stemme til det her lovforslag, er det unægtelig, efter at vi har haft svære overvejelser om, hvorvidt det er forsvarligt, altså om man ikke burde stemme imod. Men vi opretholder altså at undlade at stemme, fordi der trods alt stadig væk – det kan man se i min oprindelige tale ved førstebehandlingen – er enkelte fornuftige elementer i lovforslaget.\nØnsker flere at udtale sig?\nDet er ikke tilfældet, så vi går til afstemning.\nMens medlemmerne finder deres pladser, vil jeg godt bede om, når vi fortsætter med afstemningerne, at der ikke foregår så meget samtale, især ikke så højrøstet samtale, her tæt ved talerstolen.\nDer kan stemmes nu.\nFor stemte: 58 (V, DF og KF), imod stemte: 1 (LA), hverken for eller imod stemte: 48 (S, SF, RV og EL).


Pædagogik og indretning\nVi arbejder med Marte Meo metoden:\nHvad er Marte Meo ?\nMarte Meo betyder - ved egen kraft.\nMarte Meo er en videobaseret metode, der bygger på principperne for udviklingsstøttende kommunikation.\nMarte Meo metoden er en meget konkret og løsningsorienteret metode, hvor vejledningen /rådgivningen tager udgangspunkt i de ressourcer, der i forvejen er tilstede hos barnet / pædagogen.\nVideoen bruges som arbejdsredskab. Videooptagelse og analyse af samspil i almindelige, dagligdags situationer gør det muligt at få øje på barnets, den voksnes initiativer, sociale kompetencer m.m. og herfra sætte nye mål for hensigtsmæssig udvikling og samspil - trin for trin.\nHvad kan barnet/voksen allerede, og hvad viser optagelsen, at barnet/voksen har brug for at lære.\nHvad har den voksne brug for at få informationer om, at gøre noget mere af eller gøre på en bestemt\nmåde, for at hjælpe barnet videre i sin udvikling.\nInformationer videregives til den voksne med afsæt i fastfrosne, udvalgte klip fra videooptagelse af aktørernes egen kommunikation og med konkrete handleanvisninger, som kan forbedre samspillet og støtte udviklingen.\nMarte Meo metoden er udviklet af hollænderen Maria Aarts. Metoden er blevet kendt og udbredt i Danmark siden 1994. Metoden anvendes i familier, i dagplejen, i daginstitutioner, på døgninstitutioner, på specialinstitutioner, på uddannelsesinstitutioner, på plejehjem og senest er skolen kommet til.


Derfor skal du arbejde med jordfrugtbarheden | Økologisk - nyt om udviklingen\nPå temamødet demonstrerede Michael Tersbøl 'syltetøjsglas-metoden', hvor vandets klarhed kan indikere en jords næringsindhold. foto. Mikkel Friis Vognæs\n11. november 2020, 09:44\nUdbytte og jordbearbejdning, Næringsstoffer\nNedmulder man halm og grønne plantedele i en jord med lav biologisk aktivitet, så bliver de liggende år efter år til ingen verdens nytte.\nOmsætningen tager først fart, når svampe og mikroorganismer i jorden nedbryder de nedmuldede plantedele. Svampene, regnormene og mikroorganismerne klarer sig kun i landbrugsjord, som bearbejdes minimalt, og som altid er dækket af planter, for mikroorganismerne lever af rodexudater fra planterne, som de veksler til næringsstoffer, som de fodrer planterne med. Når mikroorganismerne og svampene dør, bliver de til stabilt kulstof i jorden, som også er kendt som humus.\nDenne viden er kendt stof for nogle landmænd, for andre er det nyt, og mange må spørge sig selv: Hvordan kan jeg ændre mit landbrug, så jeg bedst tilgodeser de svampe, smådyr og mikroorganismer, der hjælper mig til at opbygge kulstof i den jord, som år efter år har tabt kulstof? Spørgsmålet blev besvaret af rådgiver Michael Tersbøl fra ØkologiRådgivning Danmark på temadagen om udvikling af økologisk landbrugsproduktion hos Sagro i Herning.\nRo og næring\n"Det korte svar er ro og næring; men de tre vigtigste indsatser for øget jordfrugtbarhed er: Tilførsel af organisk materiale, som er mad for mikroorganismerne og andet jordliv; overfladisk jordbearbejdning - eller i hvert fald så lidt som muligt; og skånsom trafik, hvor man undgår at lave spor, køreskader og kompakt jord," sagde Michael Tersbøl.\nLÆS OGSÅ: Tiden er ved at rinde ud for landbrugsjord over hele verden\nHvis jorden bearbejdes, ødelægges svampehyfer og mikroorganismerne væltes rundt og fjernes fra de dybder i jorden, hvor de bedst trives.\n"Men du kan gøre noget ved jordfrugtbarheden - også på kort sigt. Det kræver blot, at du indarbejder det i de daglige planer og rutiner, og din planterådgiver hjælper dig gerne til at komme i gang," sagde Michael Tersbøl.\nHan anbefaler, at strategien tager afsæt i udvalgte og prioriterede indsatsområder. Indsatsområderne skal være målbare, og målene skal formuleres. Derefter skal man vælge, hvilken indsats man vil iværksætte for at nå målene, og endelig følges handlingsplanerne op med årlige tjek, som viser, om man er på vej mod målet.\nJorden skal rodbehandles\nMichael Tersbøl præsenterede en række af de virkemidler, som landmanden har til rådighed, hvis målet er øget kulstofopbygning i jorden. Man kan for eksempel sikre, at jorden er voksested for mange forskellige planter, for det er gennem rødderne, at planterne samarbejder med svampe og mikroorganismer, som danner kulstoffet i jorden.\n"Vi skal derfor altid dyrke afgrøder, mellemafgrøder, ledsageafgrøder og efterafgrøder med et stort varieret rodsystem og helst mange bælgplanter, så der tilføres både kulstof og kvælstof," sagde han.\nLÆS OGSÅ: Gode efterafgrøder giver liv i marken\nOg bar jord er selvsagt en rigtig dårlig idé, for uden rødder er der ikke mad til svampe og mikroorganismer, som derfor forsvinder og ikke er der, når der er brug for dem, når der igen er planter i jorden.\n"En stor del af den energi, planten producerer gennem fotosyntesen, bruges faktisk til fodring af svampe og mikroorganismer. Alt efter hvilken plante, der måles på, er det et sted mellem 10 og 15 pct. af sukkeret i planten, der sendes direkte ned i rødderne til mikroorganismerne i jorden," forklarede han.\nSom nævnt i indledningen dannes kulstoffet i jorden af resterne af døde svampe og mikroorganismer. Dette er ny viden. Tidligere har forskerne ment, at kulstof blev dannet af de rester af organisk materiale, som mikrolivet ikke kunne nedbryde, og at kulstofindholdet i jorden derfor ville øges, hvis man tilfører dødt plantemateriale.\n"Med den nye viden er det endnu vigtigere, at vi arbejder med jorden på en måde, så livet i jorden stimuleres. Mikrolivet vil gerne have kulstof; men det vil også gerne have kvælstof. Derfor skal vi sikre en C/N-balance på mellem 25 og 40. Bliver C/N-balancen højere, er der ikke kvælstof nok, til at mikrolivet kan nedbryde det organiske materiale. Resultatet er, at bakterierne er nødt til at vente på, at andre bakterier dør, så de kan få adgang til det kvælstof, der så frigives," forklarede Michael Tersbøl.\nØkologiske landmænd skal lære at arbejde med efterafgrøder og grøngødninger, så disse bliver kraftigere. Man kan også erstatte den dybe pløjning med skrælpløjning eller overfladisk grubning eller harvning. Og endelig kan man bekæmpe ukrudtet i pletter af marken i stedet for at pløje hele marken for at løse et problem, som er afgrænset til en mindre del.\n— Michael Tersbøl\nUdover at tilføre jorden kulstof gennem nedmuldning af organisk materiale, kan man vælge den mere direkte vej gennem planternes rødder.\n"Planterne fodrer mikroorganismerne direkte med rodexudater, og har man sået bælgplanter, forsyner planterne mikrolivet med både C og N," sagde Michael Tersbøl.\nHvis man selv fremstiller kompost til sin jord, har man mulighed for selv at styre C/N-balancen.\n"De kulstofrige 'brune' materialer som træflis og halm skal blandes med 'grønne' materialer med et højt kvælstofindhold som kløvergræs, tang og dyregødning med lavt indhold af halm," forklarede han endvidere.\nSend ploven på pension\nEt af de vigtigste virkemidler, hvis kulstoffet i jorden skal øges, er ophør eller som minimum reduktion af jordbearbejdningen.\n"Det er unaturligt at vende jorden i 20-25 centimeters dybde. Og lader man være, opnår man flere fordele. Dels får man gavn af, at der dannes kulstof i de øverste jordlag, fordi mikrolivet er mere aktivt i en jord, som ikke bearbejdes. Dels opnår man en mere robust jord og en mere ensartet planteetablering samt bedre vandhusholdning," sagde Michael Tersbøl.\nMen for de fleste økologer er jordbearbejdning en hyppigt tilbagevendende begivenhed på markerne. Hvordan kan den økologiske landmand for eksempel klare udfordringerne med ukrudt, hvis ploven ikke længere er velset på marken?\nDet havde Michael Tersbøl også svar på:\n"Økologiske landmænd skal lære at arbejde med efterafgrøder og grøngødninger, så disse bliver kraftigere. Man kan også erstatte den dybe pløjning med skrælpløjning eller overfladisk grubning eller harvning. Og endelig kan man bekæmpe ukrudtet i pletter af marken i stedet for at pløje hele marken for at løse et problem, som er afgrænset til en mindre del."\nHan fortalte også, at selvom hans anbefalinger kommer til at vende op og ned på mange økologiske landmænds daglige praksis, så mener han, at de vil flytte sig, for det gør de, mener han, hvis det kan svare sig.\n"I det daglige er der andre ting, der også har stor betydning for topudbytterne; men i ekstreme vejrår - som vi har oplevet flere af de senere år - er det den frugtbare jord med højt kulstofindhold, der bedst kan modstå det ekstreme vejr," sagde Michael Tersbøl.


Om at tage ordet abort i sin mund.. - Slyngebarn\n29-03-19, 08:25 #1\nPuha, det utænkelige er sket, jeg tog en test i går aftes, og er uønsket og helt uplanlagt gravid! Jeg føler ikke jeg kan ringe til nogle af mine veninder, da mange har svært ved at blive gravide. Vi har to dejlige børn i forvejen på 5 og 3, så på en måde kan man jo tænke, at det passer helt fint nu med en 3 er. Men, jeg blev forrige år pludselig nyresyg og har været igennem en stor operation, og skulle i denne uge have været til ny kontrol, fordi jeg skal igennem den samme operation på den anden side. Lægerne tilråder mig at blive opereret hurtigst muligt når jeg har smerter nok, så jeg ville være så bange for at gennemgå en graviditet hvor jeg måske skal akutopereres, og mit hjerte gik allerede meget i stykker over dengang at skulle udsætte min 1 årige for at jeg skulle være 5 dage væk fra ham, og for at den store skulle opleve mig så syg. Og nu det her... Jeg har haft den psykisk værste nat i mit liv, ikke lukket et øje. Det er helt sikkert det rigtige at gøre, for jeg kan ikke rumme det nu, men fuck altså! Oveni har min ældste sidste dag i børnehaven i dag, starter SFO på mandag, og den mindste er lige startet op i børnehaven, så jeg ved de også her og nu har brug for deres mors tilstedeværelse, til at reagere på alle de skift og forandringer de oplever i deres hverdage. Please fortæl mig at det ikke gør alt for ondt, at jeg ikke er totalt alene i verden, selvom det føles sådan. Det føles så pinligt, og på en måde uartigt eller forkælet af mig. Oveni skal jeg på tre dages kursus i starten af næste uge, så alt støder sammen nu... Jeg drister mig til at skrive om det her i det åbne, for det må være noget vi kvinder kan dele med hinanden, og så håber jeg i er lidt blide ved mig i dag, hvor jeg skal i gang med de dersens piller jeg kan forstå at man skal tage...\n29-03-19, 08:51 #2\nTak givet gange: 2,675\nTakket 11,270 gange i 4,941 indlæg\nJeg har (heldigvis) ingen personlige erfaringer. Men massere af medfølelse og sympati og så vil jeg også sige at det lyder som den rigtige beslutning du/i har truffet.\nThe Following 5 Users Say Thank You to BoletteMarie For This Useful Post:\nFru Blå (29-03-19), Hjemmemor (29-03-19), Sienna (29-03-19), sommerregn (29-03-19), Vardemor (29-03-19)\n29-03-19, 09:02 #3\nØv, det er ikke sjovt at være i. Lyder til, at du har styr på din mavefonemmelse?\n29-03-19, 09:05 #4\nJa, det syntes jeg. Men min trætte hjerne insisterer alligevel på at køre mig rundt i manegen med tanker om, hvilket barn der evt kan komme ud af det. Men det kan jeg læse mig frem til, er meget normalt. Det er et dilemma, min krop mærker graviditetstegn, mit hoved og psyke er ikke enig med min krop\n29-03-19, 09:16 #5\n29-03-19, 09:21 #6\nTak givet gange: 10,330\nTakket 4,230 gange i 2,070 indlæg\nDet lyder som den helt rigtige omend svære beslutning. Jeg synes det er helt reelt at hensynet til dels dit helbred men også de to børn der er der i forvejen vejere tungere end et potentielt barn (og her ved jeg godt at grænserne for hvornår det er et barn kan diskuteres og alt det der, men jeg håber du forstår hvad jeg mener).\nJeg håber processen bliver udholdelig for dig\nThe Following 8 Users Say Thank You to sommerregn For This Useful Post:\nGinewer (29-03-19), hansan (29-03-19), lullu (29-03-19), MajkenO (31-03-19), MarenKi (29-03-19), MedHjertetFørst (29-03-19), Oliviasmor (29-03-19), Vardemor (29-03-19)\n29-03-19, 09:29 #7\nTak givet gange: 5,992\nTakket 3,866 gange i 1,729 indlæg\nMan er ikke et dårligt menneske, bare fordi man vælger abort og det er ikke din skyld, at dine venner har det svært. Du har jo ikke gjort det med vilje og har ikke haft et ønske om, at gøre dem ondt. Det er bare sådan livet nu en gang er vendt og nu skal du først og fremmest passe på dig selv og din familie\nKatarinaD (29-03-19), Oliviasmor (29-03-19), Vardemor (29-03-19)\n29-03-19, 09:33 #8\nTak givet gange: 3,337\nTakket 7,023 gange i 2,200 indlæg\nSelvfølgelig dømmer vi dig ikke herinde\nJeg vil ikke prøve at skrive noget klogt om, hvordan du finder fred med din beslutning, kun udtrykke en masse sympati og omsorg\nPS. Jeg fik selv en abort, da jeg var 21. Min situation dengang kan ikke sammenlignes med din nu, men du er ihvertfald ikke alene!\n29-03-19, 09:38 #9\nTak for jeres støtte, det betyder meget. Har du kunnet lægge det bag dig, eller spøger det i dit baghoved? Jeg syntes det er svært når der er børn omkring mig, det med at holde sammen på sig selv for at de ikke bliver for bekymrede. På en måde ville det være rart at man bare kunne lukke sig inde i de dage det varer og lade de følelser og reaktioner det vækker, få frit spil.men omvendt også godt med masser af afledni g og dejlighed at tage sig af.\n29-03-19, 09:41 #10\nTak givet gange: 2,222\nTakket 4,513 gange i 1,609 indlæg\n29-03-19, 09:46 #11\nTak givet gange: 4,587\nTakket 5,166 gange i 2,731 indlæg\nJeg var i samme situation som din da min mindste lige var fyldt et, men var nok endnu mere afklaret om at jeg ikke skulle have flere børn. Så det var mest stressende at tænke på, hvad jeg vidste andre mennesker ville mene om det, og af samme grund er der kun meget få mennesker som har fået det at vide. Personligt har jeg ingen kvaler, og har heller aldrig tænkt på det som andet end en shitty tid med stress og kaos - men absolut ingen fortrydelse. Vi ville være druknet...\nJeg havde for resten næsten ingen gener, det var bare som en lidt langvarig mens.\nThe Following 3 Users Say Thank You to solsikke For This Useful Post:\nDana (29-03-19), hansan (29-03-19), Vardemor (29-03-19)\n29-03-19, 10:34 #12\nTakket 4,787 gange i 2,173 indlæg\nÅh, hvor jeg føler med dig\nDet er min helt store frygt, at jeg skulle stå i den situation, for jeg ville være nødt til at træffe den samme beslutning og det ville være den rigtige, men det gør det sørme ikke nemt.\nSørg for pokker for at give plads til at du kan have det svært med det.\n29-03-19, 10:41 #13\nemmahan er tilbage i virkeligheden\nTak givet gange: 1,091\nTakket 764 gange i 384 indlæg\nHvor er det en sørgelig situation at stå i. Hvor er det godt du har mulighed for at nå at vælge dine store børn, dit familieliv og ikke mindst dine børns mors sundhed til. Jeg ved ikke med jer andre, men jeg græd - og følte det helt lovligt da mine børn stoppede i deres børnehaver fordi de skulle i skole - så hvis du er grådlabil i dag kan du sige det er derfor ;-) Hvis nu du ikke vil dele alting med alle. Stort kram\n-mor til Andrea 050604 og Bolette 200207\nFølgende brugere siger tak til emmahan for dette brugbare indlæg:\nFind flere indlæg af emmahan\n29-03-19, 10:49 #14\nGinewer har ikke brugt den nye funktion...\nTak givet gange: 1,073\nTakket 904 gange i 572 indlæg\nDet lyder som den rigtige beslutning du har truffet, selvom det selvfølgelig er hårdt og svært.\nJeg synes du gør det rigtige i at passe på dig selv og dine børn.\nMed venlig hilsen Ginewer\nStørstebarn fra 2008 og mindstebarn fra 2010\nFølgende brugere siger tak til Ginewer for dette brugbare indlæg:\nFind flere indlæg af Ginewer\n29-03-19, 11:02 #15\nSøde du, du er ikke noget dårligt menneske, og du er ikke forkælet. Hvor er jeg ked af at høre, at du ikke kan tale med dine veninder om det - har du ikke en, som "har fået nok børn"? Måske en i din mors generation med distance til hele showet? Mødrehjælpen rådgiver også i denne situation, og har dig som kvinde og moder i centrum for rådgivningen. Seriøst, ring til dem og tud lidt, de er SÅ søde og forstående og gode til at komme hele vejen rundt om familien (tænker på dine andre børn).\nOm det gør ondt. Det er jo relativt. Du får valget mellem kirurgisk og medicinsk abort, og der er fordele og ulemper ved begge (er du nyresyg kan det dog være, at valget er givet). Jeg har både fået provokeret abort af egen vilje og af et ønsket, men dødt foster, og det nægter jeg at skamme mig ikke over, så spørg du bare. Jeg valgte kirurgisk begge gange, fordi jeg var utryg ved forløbet og medicinen ved medicinsk.\nDet vigtigste er at du er eller bliver afklaret. Du ved bedst selv hvordan du træffer beslutninger og lever med dem - nogle skal summe lidt og nogle skal bare videre, når beslutningen er truffet. Men inde i mødrehjælpens rådgivning er de rigtig gode til at få en til at se hele vejen rundt, så jeg vil virkelig anbefale dig at ringe ind til dem.\nSidst redigeret af Petrine; 29-03-19 kl. 11:04


Læge: Så nemt kommer du af med din diabetes - Avisen.dk\nLæge: Så nemt kommer du af med din diabetes\nDiabetes er ikke nødvendigvis en livstidsdom. Læs her, hvordan du kommer af med det igen. (Foto: FOTO: Scanpix)\nUltrakort, men intens træning på motionscykel er yderst effektivt til at få styr på blodsukkeret og til at slippe af med det farlig mavefedt, som er forbundet med folkesygdommen type 2-diabetes.\n13. oktober 2015 12:00\nHvis du allerede har fået diagnosen diabetes-2, så viser det sig nu, at der faktisk er noget, du selv kan gøre for at få det meget bedre – og så tager det kun 20 minutter, tre gange om ugen, ifølge læge Jerk Langer.\nEn gruppe forskere fra Aarhus Universitet har testet motionsformen HIT, hvilket står for high intensity training, og det har vist sig blandt andet at kunne reducere farligt fedt på maven, som gør stor skade for folk med diabets-2 samt reducere risikoen for at få sygdommen. Det fortæller lægen Jerk Langer.\n- Ved HIT træner man så hårdt, at der virkelig skal hives efter vejret, og man kun formår at sige få ord ad gangen. Det er ikke specielt behageligt, men til gengæld hurtigt overstået. I forsøget trænede deltagerne tre dage om ugen på motionscykel, forklarer Jerk Langer.\nForskning: Kaffe kan beskytte dig mod brystkræft. Se mere på Udeoghjemme.dk\nEfter otte ugers træning, hvor deltagerne efter en opvarmning cyklede med høj intensitet i et minut efterfulgt af et minuts pause, i alt ti gange, havde deltagerne i gennemsnit tabt 18 procent af det mavefedt, som gemmer sig inde imellem organerne. Kroppen blev også bedre til at regulere blodsukkeret, som faldt 12 procent, ligesom insulinproduktionen fungerede bedre, og deltagernes blodtryk faldt.\nGodt at blive presset lidt af andre\nJerk Langer forklarer, at du nemt selv kan udføre træningen hjemme eller i et fitnesscenter, men for motivationens skyld, kan det være godt at have en træner eller en træningsmakker at udføre det sammen med. Hvis dit helbred skranter, bør du dog have forbehold med at kaste dig ud i træningen.\nHer er den største grund til depression: Se mere på Udeoghjemme.dk\n- Har du problemer med hjerte og kredsløb, forhøjet blodtryk eller andre alvorligere tilstande, så anbefaler jeg, at du taler med lægen, inden du giver dig i kast med træningen, siger Jerk Langer.\nLægen fortæller desuden, at mindst en halv million danskere har forhøjet blodsukker eller diabetes-2, ifølge Diabetesforeningen. Det er farligt, fordi tilstanden med tiden kan kompliceres af åreforkalkning, blodprop, nyresvigt samt blindhed eller amputation.\nLaura på 24 fik hjælp til at dø, fordi hun har ubærlige psykiske problemer: Læs mere på Udeoghjemme.dk


Nyt inivativ skaber overblik over fonde i byggebranchen - Gate 21\nNyt inivativ skaber overblik over fonde i byggebranchen\nSmith Innovations radar. Ved hjælp af radaren kan man skabe sig et overblik over de fonde, der er relevante for det givne projekt.\nDet nye rådgivningsinitiativ med titlen Innovationsradar.dk er et tilbud, der skal give byggeriets virksomheder og aktører et bedre overblik over fonde og realiseringstilbud og samtidig hjælpe virksomhederne til at systematisere og opskalere deres udviklingsindsatser. Til gavn for såvel aktørerne som samfundet.\nDet er rådgivningsvirksomheden og Gate 21-partneren Smith Innovations, der har udviklet og driver innovationsradar.dk. Initiativet er støttet af Realdania.\nGuide, råd og værktøjer\nFor at skabe et overblik for byggeaktørerne opstiller innovationsradar.dk en lang liste af fonde inden for byggeri og innovation, der gør det lettere at finde og søge på de fonde, der matcher éns ide. Derudover har innovationsradar skabt en guide for, hvordan man trin for trin kommer fra idé til den færdige ansøgning. Guiden er delt op i de konkrete faser og temaer, der er i en god ansøgningsproces og giver samtidig gode råd og værktøjer til udvalgte dele undervejs.\nEt projekt starter lang tid før ansøgningen\nGuidens faser viser tydeligt, at der er et meget vigtigt forarbejde, før selve ansøgningen kan skrives. Derfor er det også muligt at finde værktøjer til, hvordan man laver nogle af de mere grundlæggende dele af et projekt som fx en forretningsplan, eller få inspiration til en markedsanalyse eller en værdikædeanalyse.


Findes der onde ånder? | TV2 ØST\nFindes der onde ånder?\n05. mar 2015, kl. 23:35 Opdateret: 18. jan 2016, kl. 11:50\nLars Bernhardt Hansen, Gerlev, Slots Bjergby, Lundforlund og Sludstrup. Født 10. februar 1972. Opvokset i og omkring Holbæk. Cand. Theol. fra Københavns Universitet i 2010. Samme år tiltrådte jeg mit første embede i Lundforlund-Gerlev-Slots Bjergby-Sludstrup pastorat. Her er min kone, der også er præst, vores tre børn og jeg faldet godt til, og her drømmer vi om at blive. Jeg har beskæftiget mig intenst med erkendelsesteori og den filosofisk-dogmatiske side af kristendommen og er især optaget af treenighedsbegrebet og Guds inkarnation. At Gud blev menneske er for mig en rystende og glædelig tanke, hvilket det kræver stor opmærksomhed at fastholde den rette ydmyghed overfor. I øvrigt er jeg optaget af, hvordan kirken kommer til live, der hvor vi lever livet i fællesskab med hinanden. Altså hvordan kirken skaber og bliver folkelighed i dette ords bedste betydning.\nRasmus H.C. Dreyer, Sorø klosterkirke Du kan se en præsentation af de medvirkende præster her\nPrædiken af Lars Bernhardt Hansen\nVi vil gerne komme med en efterlysning. Hvem er og hvor er den stumme? Vedkommende skulle være blevet helbredt for sin stumhed og være begyndt at tale. Har man set eller bedre endnu hørt ham, bedes henvendelse rettes til myndigheden for tavshed. De bedste hilsner Systemet. Her står jeg og kan ikke andet. Det skal Luther have sagt på Rigsdagen i Worms i 1521. Han var blevet indkaldt på grund af de uroligheder hans nye synspunkter medførte i riget. Luther ville blive stående på sit med mindre han kunne blive overbevist ved skriftens vidnesbyrd eller åbenbare fornuftsargumenter. Måske står han der endnu? Det siges os, at vi skal stå sammen i svære tider, og det kan være godt nok. Men hvor skal vi stå? På vores standpunkter? De steder vi står? Vi skal indtage forskellige standpunkter og gerne hinandens. Vi skal sætte os i hinandens sted. Det giver perspektiv på livet, så her bliver til at være. Vi skal lade os bevæge af hinanden – det er vores følelser for de mennesker vi omgås i det liv vi lever, det er vores indlevelse, der får os til at skifte standpunkt. Standpunkter er vilkårlige i forhold til sandheden. Og er de overhovedet vores? Vi står, hvor vi står som en følge af omstændigheder, der ofte ligger helt uden for vores magt. Vi er født i en given tid, af nogle givne forældre, på netop dette sted under de bestemte vilkår. Kun en lille del af sandheden kan indses fra det begrænsede perspektiv et standpunkt giver. Når vi i særlig grad indtager ét standpunkt, så er det først og fremmest, fordi det behager os at stå dér. Det gør os sådan rigtig veltilpas at stå på det sted. Vi er nødt til at lade os bevæge af hinanden, at indtage hinandens og skiftende standpunkter for at få perspektiv på verden. Det er hvad stor litteratur og filosofi kan give os, skiftende perspektiver, det er hvad de bibelske fortællinger kan give os. Det er først og fremmest, hvad konkrete, virkelige, levende mennesker kan give os. Det er hvad din sidemand kan give dig. Luther stod, hvor han stod. Det var godt hans standpunkt. Det perspektiv på tilværelsen, på troen og kristendommen trængte vi til blev indtaget og fastholdt. Til kirkens og alles bedste. Tak for det! Men synd og skam, hvis vi med Luther for evigt gror fast. Ikke fordi vi skal glemme det lutherske perspektiv – det ville være til skade – men fordi vi skal udvide det. Vi må lade os være bevægelige. Lade vore tanker og forestillinger være levende og ikke stillestående stilladser. De vælter for et godt ord ved tilstrækkelig storm. Luther blev stående, men hvis vi vil indtage akkurat det standpunkt, han indtog, så bliver vi i sagens natur reaktionære. Vi kan ikke hensætte os i fortiden. Der må fantasi og indlevelse til for at omsætte Luthers tanker til nutiden, fantasi og indlevelse skal der til for at omsætte et blik på tilværelsen til levet personligt liv. Vi må give sandheden liv og røst. En overtaget sandhed er i bedste fald en halv sandhed og i værste en løgn. Der ligger en trøst i den tanke, at man aldrig kan være helt sikker på, at de meninger man går ind for, er de eneste rigtige, og at det derfor ikke er absolut sikkert at verden går ad helvede til, hvis de ikke følges. (Hohlenberg) Paulus sagde: Endnu ser vi i et spejl, i en gåde, men da skal vi se ansigt til ansigt. (1. kor. 13,12) Sandheden viser sig som i et spejl i den menneskelige ånd. Sandheden er i den forstand subjektiv og relativ. Det er min sandhed. Den består altid i en relation mellem den erkendende og det erkendte. Mellem mig som tænkende betragter og den verden jeg iagttager. Men verden bliver til på et nyt og højere niveau ved vores erkendelse af den. Når vores erkendelse kaldes et spejl, så betyder det ikke, at virkeligheden ligger der bag ved spejlet og at vi kun ser spejlbilledet. Der er ikke nogen virkelig virkelighed bag ved vores. Nej, virkeligheden er vores. Verden, virkeligheden består til dels af de iagttagelser vi gør os på den ene side og til dels af de tanker og idéer vi danner os om vore iagttagelser på den anden side. De to tilsammen udgør den virkelige verden. Alt andet er kun en halv sandhed. Kun for den erkendende og den handlende bliver verden til. Gud sagde, at en verden skulle blive til og den blev til. Når vi iagttager et træ fx, så står vi i en specifik og konkret relation til træet. Vi indtager fra vores standpunkt et særligt, et enestående perspektiv på træet. Mit standpunkt er altså ikke en færdig sandhed men et udgangspunkt for erkendelse. Det er perspektivet, der udgør erkendelsens objektivitet. Vi erkender perspektivisk, verden spejler sig perspektivisk for vores erkendelse. Når jeg fra min plads, mit standpunkt på prædikestolen kigger ud af vinduet kan jeg knapt nok se et udsnit af virkeligheden. Jeg er nødt til at bevæge mig, at gå udenfor for at få et bredere perspektiv. Summen af fællesskabets perspektiver udgør den mulige mængde af sandhed. (Matematiske sandheders objektivitet består i muligheden for at indtage et identiske perspektiv på en sag uafhængigt af tid, sted og personlighed. Et rent tankemæssigt perspektiv). Hver enkelt individ, dig og mig i vores fællesskab besidder hver i sær en objektiv sandhed. Det betyder, at vi må anerkende hinandens perspektiver – ikke hvis vi vil sandheden nærmere – men hvis vi vil udvide vores forståelse af verden. Sandheden kan vi ikke kommer vi kun nærmere ved at danne os bedre begreber om de iagttagelser vi gør os i konkrete virkelige perspektiver. Det vil sige, at vi som individer og fællesskab er gensidigt afhængige af hinanden, hvis vi vil have den størst mulige forståelse af tilværelsen. Et ægte fællesskab er altid et fællesskab af individer. Det gælder i allerhøjeste grad det kristne fællesskab. Hvem og hvor er den stumme? Den stumme er den, der lader de andre tale for sig. Den, der underkaster sig de andres synspunkter og ikke lader sit eget perspektiv komme til orde. Den der låner sit standpunkt og bliver stående. Den gamle israelitiske religion var i en vis forstand et system af tanke- og adfærdsregulering. Systemet bestemte individets liv og indgav det dets forestillingsverden. Men nu begyndte individet at tale. Det er det egentlige foruroligende i dagens evangelietekst. Individet åbner munden. Det sker, da Jesus Kristus uddriver den stumme ånd. Det er Guds finger, der forandrer verden. Skaber den på ny. Og Gud sagde til individet: Tal! Og der blev talt. Det menneske Gud blev, Jesus Kristus, skaber nyt. Det er det provokerende ved Jesu handlinger. Helbredelserne i sig selv er ikke usædvanlige eller fremmede for de gamle israelitter. ”Ved hvem uddriver jeres egne folk de onde ånder?” Sådan spørger Jesus. De gamle israelitter kendte godt til den slags helbredelser. De skete i Guds navn ved hans magt. Jesus påstår, at Guds finger er på færde i ham – mennesket Jesus! Guds rige er kommet på jorden! Han henviser indirekte til sig selv som inkarnationen af Gud! Jeg er Gud som menneske, siger han med sine handlinger. Det er det provokerende, at han sætter sig selv lig med Gud. Han regnede det ikke for et rov. (Fil. 2, 5-11) Gud inkarnerede, blev menneske i Jesus Kristus. Det fejrer vi i julen. Han ofrede sin himmelske majestæt. Den almægtige skaber bandt sin almægtighed til afmægtigheden i et menneske. I påsken ofrer han sit liv, han giver det hen, for efter opstandelsen at være levende tilstede i disciplenes fællesskab. Den himmelske skabermagt knyttede sig til vores liv på jorden og skabte en ny virkelighed for os. Det er betydningen af, at Jesus sidder ved Faderens højre hånd. Det er lige her iblandt os. Ved troen i vore hjerter. Der bor han med al sin kærligheds rigdom. Det er pinsens glædelige budskab til os. Kirken, de kristustroendes fællesskab, vi der mødes i troen på Jesus Kristus, er en kvinde med livmoder og bryster. Som kvinden giver liv og næring til barnet således giver det kristen fællesskab liv og næring til Kristus. Eller også gør det ikke og så er han intet sted at finde. Det er i det kristne fællesskab, at Kristi inkarnation finder sted eller også finder den slet ikke sted. Det er os, der som en moder skal give liv og næring til Kristus. Det skal der personlighed og liv til. Hvis gudsriget skal virkeliggøres, så skal det virkeligøres gennem hver enkelt af os i et levende fællesskab. Det er som med erkendelsen. Vi bidrager med vores personlige levede perspektiv på virkeligheden. Og skal gudsriget virkeliggøres så sker det kun i vores personligt levede liv. I de handlinger vi udfører i de relationer, vi indgår i til hinanden. Nyskabelsen får kun liv, hvis vi giver den røst i ord og handling. Der findes ingen opskrifter. Kun inspiration i kristusfortællingen. Elske din nabo og den fremmede, det kan kun du og jeg gøre i en konkret virkelighed i fællesskab med hinanden. Det kræver fantasi og personlighed, at give gudsriget liv. Fællesskabet, kirken har brug for individerne, dig og mig ligesom vi har brug for fællesskabet. Kun sådan får sandheden gang på jord. Et fællesskab er altid et fællesskab om noget, eller i noget. Vi skal stå sammen, ja, men hvor skal vi stå? Hvad skal vi stå sammen om? Tomheden kræver at blive udfyldt. En kvindes livmoder er skabt til at bære et barn. Hvis vi ikke giver det personligt liv og indhold, skal fællesskabet nok få retning udefra. Måske af frygt og angst, måske af meningsløs underholdning og tidsfordriv, måske af en forkvaklet nationalfølelse, der ikke kommer indefra. En sådan følelse er udtryk for et mislykket og svagt forsøg på at giver udtryk for sit eget personlige livs perspektiv. Hvis vi lader fællesskabet være tomt, så flytter djævlen ind. For at sætte det på spidsen, hvis vi lader fællesskabet være tomt, så er det ikke Kristus vi giver liv og næring til, så er det Antikrist. For kirken er en kvinde med livmoder og bryster og hun er med barn. Det barn er den opstandne Kristus og du og jeg må give det stemme og hænder. Nu er sneppen kommet. Amen!\nPrædiken af Rasmus H.C. Dreyer\nEn af den afdøde politikerparia Mogens Glistrups mest kendte bonmoter, var hans nemme løsning på Danmarks forsvar under den kolde krig: Afskaf hæren. Opsæt en telefonsvarer og lad den på russisk meddele: ’Vi overgiver os!’ Ja, for hvad skal det nytte; vi er jo så svage. Tænk 9. april 1940. Den dag tyskerne kom. For mig, der lever 75 år senere, er det let nok at være skuffet. Men selv dem, der var med, var skuffede. På en måde lyser en mærkelig glæde ud af de involverede danske soldaters breve og beretninger. Fjenden var i landet, nu kom kampen! Adrenalinen og fædrelandskærligheden pumpede i blodet. Ja, det minder om den glæde for fjenden og kampen, som Saxo engang beskrev heroppe i sin celle ved porten. Saxo fortæller i sin Danmarkshistorie om Kong Vermund, der regerede Danmark i 400-tallet. Han kerede sig ikke synderligt for rigets vel; han ville hellere spille terninger! Det var ganske symptomatisk for den danske ånd, der dengang lå i dvale, som det hedder. Men så en morgen ser en yngling, Folke benævnt, saksernes – det er tyskernes – skibe sejle ind i fjorden. Han vågner, springer op og iler til Kong Vermund: ”Jeg bringer glædeligt budskab, fjenden er i landet!” Og da vågner Kong Vermund til dåd. Han optager kampen, får vækket de dvaske danskere og vinder sejr. ’ Anderledes gik det som bekendt den 9. april. Soldaterne var vist ellers vågne nok. De sov med tøjet på og ventede kun på budskabet: Fjenden har overskredet grænsen. Og alarmen gik, men, sukker kornetelev Beering-Jensen fra sin beskrivelse af disse skæbnetunge morgentimer, ”hvor alt det Ragelse besværliggør ens Bevægelser”. Beering-Jensen mødte tyskerne om morgenen den 9. april i Bredebro; det besværlige ragelse var tornysteret, den store hjelm og den lange stive uldfrakke. Men så alligevel, fortsætter han, ” det er selvfølgelig meget godt at have med, naar det bliver Stillingskrig nordpaa”. Selvfølgelig troede disse soldater, der satte livet på spil for den ubevogtede danske gård, at de virkelig kæmpede. Ikke, at de var et skuespil sat op for syns skyld. Men ved Bredebro endte det hele i parlamenteren og overgivelse. Beering-Jensen slutter sin korte beretning: ”Aldrig har jeg været saa skuffet.” Sådan blev 9. april en af de grundlæggende danske taberhistorier. Derimod er Kong Vermunds historie, Folkes historie og den efterfølgende historie om Kong Vermunds søn, Uffe hin Spage, der vågnede til kæmpedåd og svang Skræp, så to saksere faldt for hans sværd og Danmark bevarede sin frihed – historier om danskerne som et kæmpende og vindende folk. Hvis vi skal blive i dagens lignelse, så identificerede de sig ikke med den stærke mand, taberen, i dagens tekst. Nej, de genkendte sig selv i den stærkere mand, i den sejrende. Tabermentaliteten havde endnu ikke fået tag i os danskere. I lignelsen om den stærke mand og hans gård, som Jesus illustrerer dagens budskab med, så skal vi notere os – at det er Satan, det er den onde selv, der er lignelsens stærke, men alligevel svage mand. En svag forsvarer, som det ikke er værd at spejle sig selv i. Han er den Onde, Beelzebul, som det hedder. Det er ham, der forsvarer sin gård, men taber – taber til den stærkere – og den stærkere, det er Jesus. Det er Gud, der vinder over den Onde. Og en sådan forståelse af lignelsen passer dårligt ind i vores idelige spejling i taberen. Det passer ikke med vores moderne og vattede forståelse af kristendommen. Ja, kristendom er kærlighed og tilgivelse – men den er altså også kamp. ”Kæmp for alt, hvad du har kært, dø om så det gælder”, bliver vi alle sunget ud af kirken og livet med herhjemme. Men det er som om, vi har glemt, at Jesus selv vil vise os, hvordan kristendommen er en kamp mellem godt og ondt, mellem Gud og Satan. Dagens evangelium står i Lukasevangeliet. Og her er det faktisk en pointe, at Jesus ikke dør som en gudsforladt stakkel på korset. Nej, han dør som en afklaret gud, som vores stærke Gud, hvor døden og lidelsen var en nødvendighed for at vinde sejren og livet. Her er Jesu sidste ord ikke de berømte, ’min Gud, min Gud, hvorfor har du forladt mig’; nej, han udånder med sejren på læberne: ’Fader, i dine hænder betror jeg min ånd’. Hos Lukas er Jesus er den stærkere mand, den guddomsmand, der ene kan sejre over den velbevogtede ondes gård. Når vi som her i Lukasevangeliet møder denne kæmpende Kristus, forstår vi også, hvorfor vikingerne lod sig kristne ved ham. Den sejrende og kæmpende Kristus. Ikke ham, der hænger deroppe på krucifikset i lidelse og anfægtelse. Han sagde dem ikke så meget. Nej, det var ved den Kristus som så døden i øjnene i kamp for Gud og mand mod Djævel og død, at de fandt frihed og frelse. Den sejrende Kristus var vikingernes Kristus. Han kunne vinde over både den indre Loke og over de ydre jætter; altså vinde sejr over både og løgnen i mig, og ondskaben og ulykken uden for mig. Måske skulle vi huske på dette åndelige kampmotiv igen. For efterhånden som vi har glemt kristendommen og troen på en Gud, der kæmper for os, hvis vi kæmper for ham, har den ene dårlige – eller ligefrem onde ånd – efter den anden indfundet sig i huset. Eksemplerne er legio. Men for en god ordens skyld kan jeg inddrage mig selv og min familie: Begge mine forældre, unge i 68, faldt f.eks. for den fristelse, der hedder – ’det er samfundets skyld’! Strukturelle forklaringer, det var materielle forklaringer. Marxismen og kommunisme blev svaret. Og netop marxismen er vel et af de værste eksempler på, hvordan en på papiret undseelig utopi blev til en besættelse for tusinder og et helvede for millioner. Efterhånden som årene gik, så dampede noget af begejstringen selvfølgelig af. Jeg husker stadig den dag cirka anno 1990, hvor jeg var med min far på Karlslunde Museum for at aflevere DKP-fanen, som indtil dag havde haft sin plads lige til venstre for døren til køkkenet. Muren var faldet. Kommunismen passé. Historien slut, som det blev sagt. Men historien var langt fra slut. For var marxismen slem, var det liberale demokrati som filosofisk og meningsopfyldende rum ligegyldighed og tomhed for det evigt lidenskabelige menneske. Tilbage stod så det tomme menneske. Fejet og prydet. Et forsvarsløst og åndløst menneske, som troede sig kureret for alle former for indbildning, og hvad værre var: Troede at alle andre havde det ligesådan. Det store problem i det postmarxistiske menneske er nemlig, at det stadig regner ånd, religion, kristendom som noget ligegyldigt, og i vores iver efter at skabe nye generationer af fejede og prydede mennesker indtog urene og onde ånder de tomme sjæle i stedet. Jeg ved godt, jeg maler fanden på væggen. Men dagens evangelium lægger op til det. Hvad skal vi så gøre ved det? Ja, vi kan åbne kristendommens og Danmarks gode gamle chartol igen, som Kaj Munk, engang forklarede det i en tale (1941, hvor er Gud): ”Jeg kender en Gaard”, begyndte Munk, ”der var rig paa Arvesølv i Skufferne; men den indførte en Masse moderne Bras allevegnefra, saa den tilsidst var ved at glemme, den havde sit eget Sølv i Huset.” Ungdommen grinede af de støvede, nedstuvede, gamle herligheder. Men så kom de svære tider, og hvad duede nikkel og aluminium så til? Nej, nu blev det gamle og holdbare atter taget frem og i brug – ”og viste sig at være lige saa godt som i Bedsteforældrenes Dage”. Lad os kigge ned i skufferne og gemmerne. Og se, allerdybest nede, gemt ovre i hjørnet ligger salmebogen og kristendommen. Tag den frem og støv den af. ”Op I kristne, ruster Eder”, står der i en af salmerne. ”Hvert et sår/gør dig hård/ at du altid sejren får”. Amen


Dyruptur 22.9. 2018 – Sanderum Lokal Arkiv\nFotoalbum – Klik på billedet!\nEfterårstur tur i Dyrup – Lørdag d. 22. September – 2018\nVi mødtes hos Kirsten og Frede Tønnes på Vibekevej i Dyrup. Der var 17 fremmødte, som efter en kort præsentation, fik udlevet en lille folder med billeder og tekst, så vi kunne\nfølge med i, hvad Kirsten fortalte om de forskellige steder vi passerede.\nFørste stop var Gl. Dyrupgaard, som i 1927 blev købt af bankdirektør Jens Pedersen, som solgte jord til Boligselskabet LAB, der i 1950-51 byggede på Fåborgvej, Rønnevej og\nVibekevej. Jens Pedersens søn Poul overtog gården efter faderens død i 1984. Poul Pedersen dør i juni 2018 og bisættes fra Sanderum Kirke.\nVi stod på gårdspladsen og betragtede stedet, som i dag er ubeboet.\nVi kunne lige skimte Ny Dyrupgaard, som i 1950èrne ejedes af familien Lund. Hvem der bor der i dag vides ikke.\nVi fortsatte vores vandring ad Chr, Lunds Alle, kom gennem en lille sti til den gamle del af Vibekevej, hvor Kirsten fortalte om folk, der havde boet der. Flere på turen kunne også\nberette om mennesker, de havde kendt i de forskellige huse.\nSå stoppede vi op ved Vibekevej 18, hvor slagter Busch havde forretning, dengang var adressen Åvej 1, han købte butikken i 1949. Senere har der været vaskeri, posthus og kiosk. I dag er der beboelse.\nDer var endnu en slagter i Dyrup – Stengel Hansen boede på Fåborgvej nr. 265. Senere solgte han forretningen til Arne Nielsen, og da han lukkede blev der skomager og nøglefileri. I dag beboelse.\nDer var også to købmænd – Købmand Emborg på hjørnet af Fåborgvej og Elmevej – han overtog forretningen i 1939. I dag er der rækkehuse, hvor forretningen lå.\nEndnu en købmand Anthon Larsen på hjørnet af Faaborgvej og Granvej. En datter og svigersøn overtog forretningen, da Anthon Larsen gik på pension. Efter nogle år solgte de, og der blev kiosk og nu er der pizzaria.\nFør var der også to gartnere i Dyrup – gartner Steensen på modsat hjørne af Granvej og Erna og Henry Jacobsen, som havde forretning.\nDer var en trikotageforretning, som ejedes af fru Hansen, senere åbnede hendes mand møbelforretning i lokalerne, han drev den nogle år, indtil Handelsbanken fik en filial der, i dag er der solcenter.\nVed siden af købmand Emborg ligger ” Lykkehuset “. Vi havde fået lov at gå en tur i haven og rundt om huset. Familien var ikke hjemme. Boligen har før været sommerresidens for en familie fra Odense.\nTuren gik videre gennem gammel Dyrup, hvor Kirsten fortalte om bagerforretningen , hvor Rigmor og Frants Andersen holdt til., om Vølunds mekanikerværksted ,om maler Olsen , barber Pedersen og om tømrerforretningen på samme side.. På modsat side boede skomager Peder Larsen med sin lille forretning i en tilbygning til huset . Foran huset var der et ishus.\nI 1950`erne var der tillige en skrædder og en Tatol. i Dyrup.\nPÅ slutningen af vores tur kom vi forbi ” Dyruphus ” Faaborgvej 294, en nabo til huset Thorvald Lindegaard Jensen køber den tilhørende jord indhegner grunden og planter æbletræer.. Driver plantagen i mange år.\nSå er vores spændende tur ved at være til ende. Vi slutter af, hvor vi begyndte, hos Kirsten og Frede. Her serveres kaffe, småkager og drikkevarer, Snakken fortsætter, om hvad vi har oplevet på turen og vi får drøfter mangt og meget.\nVi var alle enige om, at det havde været en dejlig eftermiddag – et fint arrangement – og ikke mindst at vi undgik regn.\nStor tak til Kirsten og Frede.\nSTOR tak til Annelise, som var så venlig at fortælle om turen rundt i Dyrup!


Sådan styrker du macOS for at ignorere et offentligt WiFi-netværk - da.beogradionica.com\nOffentlig WiFi, også gratis internet er en hæfteklub af kaffebarer. Det er lige så vigtigt som selve kaffen, og ofte påvirker kvaliteten af internettet den rating, en kaffebar får. Mens gratis, åben, offentlig WiFi er rart, kan det også være en sikkerhedstrussel. Faktisk er forbindelsen til ukendte netværk ofte mærket som en dårlig ide. Den eneste grund til, at vi ikke anvender det for at gratis WiFi er fordi det er gratis. Sådan kan du tvinge macOS til at ignorere et offentligt WiFi-netværk.\nDette gælder for offentlige WiFi-netværk, der ikke er gemt på din MacBook. Når du er inden for et offentligt netværk, og signalstyrken er god, kan enhver enhed, der kan forsøge at oprette forbindelse til den. Da du ikke behøver at indtaste et kodeord, oprettes forbindelsen, og du ved det ikke.\nIgnorer et offentligt WiFi-netværk\nÅbn Terminal og kør følgende kommando,\nErstat 'SSID' med navnet på det netværk, du vil ignorere. For eksempel, hvis netværket hedder 'Free Internet', vil kommandoen se sådan ud:\nDenne kommando burde arbejde på de fleste systemer, men hvis det ikke gør det, så prøv det erstatter 'en1' med 'en0'.


Reproduktion af heste | Noti Heste\nLa reproduktion af heste er noget at tage i betragtning, især hvis det, vi ønsker, er opnå afkom af vores dyr. I dette rum finder du alt relateret til denne mulighed, reproduktion, insemination og meget mere. Alt dette for at opnå det vores dyr opdrætter og tilbyde os dyrebare afkom.\nOgså andre detaljer der at tage højde for som typer racer eller hvor man kan få vores hopper insemineret. Alt dette i dette rum, og som vi altid siger, at information er magt, skal vi informeres for ikke at begå fejl i mange ting og altid huske, at dyrlæger er til vores tjeneste.\nVed Carlos Garrido siden 4 år .\nInden for hestens verden finder vi mange aspekter og varianter, der kan være meget interessante for alle dem, der elsker ...\nHoppen går i varme om foråret eller forsommeren, det vil sige, den er sæsonbestemt polyestrisk, hvilket betyder, at ...


lithostone / Plet Stop 1 liter Imprægnering til sten\nPlet Stop 1 liter Imprægnering til sten\nDKK 267,00 DKK 333,75\nLithostone Plet Stop er imprægnering til alle sugende overflader (marmor, natur- og betonsten)\nEt specialprodukt fra Lithostone programmeret til marmor, natur og betonsten. Anvendelig til imprægnering - Forebygger indtrængen af finkapillære væsker som fx olier og fedt.\nLithostone Plet Stop indeholder højvalente vand- og olieafvisende imprægneringsstoffer på siloxanbasis, opløst i opløsningsmidler.Det er tyndtflydende, farveløst og klar til brug.\nEgenskaber: Lithostone Plet Stop trænger ind i den kapilære overflade og danner en hudtynd, usynlig film. Dette bevirker, at finmolykulære væsker som olie og fedt ikke kan trænge ind, men derimod bliver på overfladen. På poleret marmor, granit og på kalksten fra 8 dage op til en måned. Inden for den tid kan olie tørres af uden at efterlade pletter. Denne virkning afhænger naturligvis af materiale og af hvor meget af produktet der er blevet påført. Naturstens karakteristiske udseende ændres ikke ved påførsel af produktet, på nogle stentyper sker der en let farvefremhævning.\nMassefylde: ca. 0,83 g/cm3 Antændelsespunkt: ca. 220 C Udseende: Farveløs Lugt: Kraftig.\nAnvendelsesområder: Kan stort set anvendes til pletafvisning på alle typer natursten med poleret, slebne eller rå overflader.\nSærlig velegnet til væg og gulvflader i køkken, bad og andre områder der udsættes for stænk, så som bordplader, vinduesbænke og køkken-arbejdspladser.\nOBS: Kalkstens og marmors syrefølsomhed nedsættes ikke.\nEmballage: 1 liter dåse.


JULE OG NYTÅRSLOOKET - Wooma.dk\n2020 er lige om hjørnet, og årets sidste aften nærmer sig. En aften hvor man som oftest gerne lige vil gøre dét ekstra ud af sig selv. Måske er det i år, at du skal prøve at kaste dig ud i en colorfull liner, smokey eye eller implementere glimmer i dit make-up ELLER hår look. Mulighederne er mange og farverne utallige. Men hvordan sammensætter du det helt perfekte look, og hvad skal du bruge?\nVi kommer her med inspiration, tips og en step by step guide.\nStep 1 – Glimmer eller ej?\nGlimmermakeup fås i dag i et hav af afskygninger og alverdens farver. Små sten, glimmer og shine er i dag en stor del af makeuppen. Lidt ekstra bling kan også skabe et super smukt look på en festlig aften. Du kan finde forskellige typer glimmer, sten mm. hos næsten alle make-up brands. NYX og MAC har alverdens farver der er super nemme at arbejde med, og giver det helt perfekte sparkling look.\nTIP: Du kan også lægge vejen forbi Tiger, Søsterne Grene eller Glitter hvis du ikke ønsker at spendere for mane penge på en enkelt aften. De har i disse festlige tider også et bredt og billigt udvalg af glimmer.\nStep 2 – Øjne:\nFor at undgå at øjenskyggen drysser og sætter sig i din Foundation, skal du starte med at lave dine øjne.\nFor at sikre det bedste resultat og for at din øjenskygge holder hele natten, kan du med fordel lægge en øjenlågsprimer til at starte med. Har du ikke en øjenlågsprimer, kan du sagtens bruge en concealer og lægge et helt tyndt lag. Efter din primer kan du enten lægge glimmer direkte på øjenlåget eller starte med at lægge en skygge og derefter glimmer oven på. Bruger du en primer eller concealer inden din øjenskygge, kommer farven mere frem i den skygge du nu bruger.\nEr du til det mindre glitrende look, kan du bruge en let shimmery øjenskygge. Her vil MAC’s flydende øjenskygger være et godt bud. Slut din øjenmakeup af med at lægge en god mascara! Brug en mascara der definerer vipperne, og giver en masse volume, derved opnår du det mest intense look.\nStep 3 – Hud:\nEn god foundation der passer din farve, er selvfølgelig et must. Du bør måske investere i en anden farve om vinteren, da man ofte ikke har lige så meget farve i vintersæsonen. Brug altid en primer under din foundation og/eller en god dagcreme for at skabe en smuk glød.\nStep 4 – blush & highlighter:\nUdnyt den festlige årstid, vi befinder os i, og giv den gas med shineprodukter på dine kindben, for det giver et skarpt og defineret look. Highlighter og Blush er de ultimative produkter til at lægge på kindben, for de give ekstra varme og glød. Highligter giver en ekstraordinær smuk shine til ansigtet. Så hvis du ønsker at fuldende dit look, er dette prikken over i’et i dit endelige look. Du kan med fordel lægge lidt på næseryggen, for at få næsen til at syne lidt mindre.\nHvis du vælger et makeuplook, hvor der er ekstra glam og fokus på øjnene, kan du passende bruge en mere neutral farve til dine læber, som også holder læberne velfugtede. Gå gerne efter en lipgloss med shine eller en farvet lipbalm, der plejer læberne og giver en smule farve. Er du mere til det matte look på læberne, kan du også gå efter en mat eller liquid mat læbestift.\nStep 6 – Hår\nBestem dig for, fra start, om det skal være din makeup eller dit hår der skal glimtre. Glimmer er smukt men i kontrollerede mængder. Hvis du vælger at bruge glimmer i håret er her et genialt tip.\nFind noget løst glimmer, gerne en med lidt grove korn, og en hårgele. Mix evt. flere farver alt efter hvilket udtryk du ønsker. Brug en lille skål til at blande glimmer og gele sammen. Når det hele er blandet sammen, er det en fordel hvis du har en lidt bred flad pensel. Pensel så glimmer-massen ud i håret og afslut med en hårlak for maximal hold. Brug det i toppen og undlad at få det ned på længderne.\nHvis du gerne vil læse nogle flere step by step, kan du finder en full guide til det perfekte look her.\nVi håber I alle får en god jul og et funklende nytår.\nForrigeForrige nyhed:Jul i WOOMANæsteNæste nyhed:De 4 forårstrends


Ferienhaus Manuela i Neustift im Stubaital til Bedste Pris-garanti | Agoda.com\nPinnisweg 26, Neder, Neustift im Stubaital, Østrig, 6167 - Se på kort\nNår du besøger Neustift im Stubaital, så vil du rigtigt føle dig hjemme på Ferienhaus Manuela, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda opvarmning, altan/terrasse, fjernsyn, satellit-/kabel-tv, køleskab, der vil glæde selv den mest kvalitetsbevidste gæst. Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som skisport, have. Ferienhaus Manuela er et idéelt sted for rejsende der efterspørger charme, komfort og bekvemmelighed i Neustift im Stubaital.\nAlle slags rejsende (20) Par (2) Rejsende alene (1) Familie med små børn (8) Familie med store børn (4) Gruppe (5)